title: Joe Tehan

text: Kesäkuussa 2006 Tehan saavutti uransa toistaiseksi suurimman voiton, kun hän oli ykkönen World Poker Tourin Mandalay Bay Poker Championship -turnauksessa. Voitostaan Tehan ansaitsi 1 033 440 dollaria.


title: Joe Tehan

text: Joulukuussa 2006 Five Diamond World Poker Classic -tapahtuman 5 000 dollarin no limit hold'em -turnauksessa Tehan sijoittui toiseksi Erik Cajelaisin jälkeen ja ansaitsi 250 290 dollaria. Toukokuussa 2007 Tehan voitti Mirage Poker Showdownin 2 500 dollarin no limit hold'em -turnauksen ja ansaitsi 105 910 dollaria.


title: Joe Tehan

text: Elokuussa 2007 Tehanin pokeriuran turnausansiot ylittivät 1,9 miljoonaa dollaria.


title: Esko Niskanen

text: Esko Antti Niskanen (14. syyskuuta 1928 Nivala – 28. elokuuta 2013 Helsinki) oli Valtiontalouden tarkastusviraston pääjohtaja sekä sosialidemokraattinen kansanedustaja ja ministeri.


title: Esko Niskanen

text: Niskasen vanhemmat olivat pienviljelijä Antti Niskanen ja opettaja Iida Johanna Lysti. Hän pääsi ylioppilaaksi 1947 ja suoritti farmaseutin tutkinnon 1951 ja humanististen tieteiden kandidaatin tutkinnon 1960. Niskanen työskenteli farmaseuttina apteekeissa 1951–1956 ja lääketeollisuudessa 1956–1959. Hän oli Turun sos.dem. kunnallisjärjestön sihteerinä 1959–1965, Turun Päivälehden toisena päätoimittajana 1965–1966 ja Valtiontalouden tarkastusviraston pääjohtajana vuodesta 1975 alkaen.


title: Esko Niskanen

text: Niskanen oli SDP:n kansanedustajana 1966–1975 edustaen Turun läänin eteläistä vaalipiiriä. Hän toimi II valtiovarainministerinä Sorsan I hallituksessa 1972–1975. Niskanen oli presidentin valitsijamies vuoden 1968 presidentinvaaleissa. Kunnallispolitiikassa hän oli Luumäen kunnanvaltuuston jäsenenä ja Turun kaupunginvaltuuston ja kaupunginhallituksen jäsenenä. Niskanen oli Julkishallinnon ylimpien tarkastajien maailmanliiton hallituksen (INTOSAIn) jäsenenä 1987–1991. Lisäksi hän toimi neljän hallituksen ajan sosialidemokraattisen eduskuntaryhmän puheenjohtajana.


title: Irma Toivanen

text: Irma Hellin Toivanen (27. lokakuuta 1922 Kymi – 30. heinäkuuta 2010 Turku) oli suomalainen opettaja ja poliitikko. Toivanen toimi Liberaalisen Kansanpuolueen kansanedustajana sekä sosiaali- ja terveysministerinä.


title: Irma Toivanen

text: Toivasen vanhemmat olivat lasimestari Johan Taavitsainen ja Hilda-Maria Kuuva. Naimisiin hän meni vuonna 1947 rehtori Aappo E. Toivasen kanssa. Heillä oli kaksi lasta. Toivanen valmistui kansakoulunopettajaksi 1942 ja suoritti myöhemmin jatko-opintoja yliopistoissa saaden erivapaudella lehtorin arvon vuonna 1975. Opettajana hän työskenteli eri oppilaitoksissa vuosina 1942–1970. Jatkosodan aikana Toivanen toimi lääkintälottana.


title: Irma Toivanen

text: Toivanen oli LKP:n kansanedustajana Turun läänin eteläisestä vaalipiiristä 1970–1979. Sosiaali- ja terveysministerinä Toivanen toimi Miettusen II hallituksessa 1975–1976 ja Miettusen III hallituksessa 1976–1977.


title: Irma Toivanen

text: Kunnallispolitiikassa Toivanen vaikutti toimimalla Kaarinan kunnanvaltuuston ja kunnanhallituksen jäsenenä 1960-luvulla ja Turun kaupunginvaltuuston jäsenenä 1970–1980-luvuilla.


title: Irma Toivanen

text: Toivanen vastusti presidentti Urho Kekkosen virkakauden jatkamista poikkeuslailla maaliskuun alusta 1974 lähtien ja äänesti eduskunnassa puoluetoverinsa Olavi Borgin kanssa lain hyväksymistä vastaan tammikuussa 1973. Muut LKP:n kansanedustajat äänestivät lain hyväksymisen puolesta.


title: Esko Ollila

text: Esko Juhani Ollila (14. heinäkuuta 1940 Rovaniemi – 1. joulukuuta 2018 Porvoo) oli suomalainen pankinjohtaja ja Keskustapuolueen ministeri. Koulutukseltaan hän oli varatuomari.


title: Esko Ollila

text: Ollila valmistui oikeustieteen kandidaatiksi vuonna 1965 ja sai varatuomarin arvon vuonna 1967. Hän toimi Lapin tuomiokunnan notaarina vuosina 1965–1966, Rovaniemen asutuspiirin lakimiehenä vuosina 1966–1967 ja Rovaniemen Säästöpankin toimitusjohtajana vuosina 1971–1975. Vuosina 1967–1971 hänellä oli oma asianajotoimisto Rovaniemellä. Ollila toimi kauppa- ja teollisuusministerinä Sorsan III hallituksessa 1982–1983 ja valtiovarainministerinä Sorsan IV hallituksessa 1986–1987.


title: Esko Ollila

text: Ollila oli Kehitysaluerahaston toimitusjohtaja 1975–1979, Säästöpankkien Keskus-Osakepankin johtokunnan jäsen 1979–1983 ja Suomen Pankin johtokunnan jäsen vuosina 1983–2000. Lisäksi hän oli Enso-Gutzeitin hallintoneuvoston puheenjohtaja sekä Tervakoski Oy:n ja Rantasipi Oy:n hallintoneuvostojen jäsen. Sotilasarvoltaan hän oli reservin yliluutnantti.


title: Esko Ollila

text: Ollila oli Viron itsenäisyyspyrkimysten pitkäaikainen taustavaikuttaja ja tulevan presidentin Lennart Meren ystävä.


title: Karl Emil Berg

text: Karl Emil Berg (16. syyskuuta 1869 Lappeenranta – 22. kesäkuuta 1921 Helsinki) oli suomalainen kenraali, joka toimi vuoden 1921 suojeluskuntaselkkauksen yhteydessä kaksi päivää suojeluskuntien ylipäällikkönä ennen kuin teki itsemurhan kunniasyistä. Berg toimi myös Suomen sotaministerinä 1919–1920.


title: Karl Emil Berg

text: Aviottomana lapsena syntyneen Bergin vanhemmat olivat kuvernööri Otto Gustav Nyberg ja Maria Udd (ent. "Rönkkö"). Berg suoritti Haminassa Suomen Kadettikoulun 1892 ja Pietarissa Nikolain yleisesikunta-akatemian 1899. Hän palveli upseerina Venäjän armeijassa 1894–1906 ja jäätyään eläkkeelle pataljoonankomentajan virasta Berg oli sitten Helsingin poliisimestarina 1906–1911 ja toimi liikealalla 1911–1914. Ensimmäisen maailmansodan aikana silloinen eversti Berg oli Venäjän armeijan esikuntatehtävissä 1914–1917.


title: Karl Emil Berg

text: Suomen itsenäistyttyä Berg toimi Suomen armeijan ylipäällikön esikuntapäällikkönä, Päämajan henkilöstöpäällikkönä ja Reserviupseerikoulun ja Sotavänrikkikoulun johtajana 1918. Hän oli myös hallituksen tammikuussa 1918 perustaman Suomen Tasavallan Vartiosto -nimisen poliisikurssin päällikkönä. Kenraalimajuriksi vuonna 1918 ylennetty Berg oli sotaväen esikuntapäällikkö 1918–1921, ja hän hoiti ammattiministerinä sotaministerin tehtäviä Vennolan I hallituksessa 1919–1920.


title: Karl Emil Berg

text: Ministerikaudellaan Berg joutui aktivistipiirien arvostelun kohteeksi. Berg ei aktivistien mielestä ollut entisenä "ryssän upseerina" isänmaallinen ja riittävän suomenmielinen.


title: Karl Emil Berg

text: Tämä arvostelu kärjistyi vuoden 1921 suojeluskuntaselkkauksen yhteydessä. Hallitus määräsi kesäkuussa 1921 suojeluskuntain ylipäällikön G. D. von Essenin erottamaan Helsingin suojeluskuntapiirin päällikön Paul von Gerichin, koska tämä oli julkaisemassaan sanomalehtiartikkelissa arvostellut Ranskaa ja Puolaa ja niiden harjoittamaa reunavaltiopolitiikkaa. Kun von Essen ei suostunut erottamaan von Gerichiä vedoten suojeluskuntien itsenäiseen asemaan, hallitus erotti von Essenin 20. kesäkuuta 1921 ja nimitti Bergin hänen tilalleen suojeluskuntain ylipäälliköksi.


title: Karl Emil Berg

text: Berg erotti von Gerichin hallituksen tahdon mukaan, mutta hän joutui tämän vuoksi voimakkaan kritiikin kohteeksi upseeriston ja suojeluskuntajärjestön taholta. Kovan paineen alle joutunut Berg ampui itsensä virkahuoneessaan 22. kesäkuuta oltuaan vain kaksi päivää virassaan.


title: Jaakko Yli-Juonikas

text: Jaakko Yli-Juonikas (s. 1976 Loimaa) on suomalainen kirjailija.


title: Jaakko Yli-Juonikas

text: Yli-Juonikas valmistui filosofian maisteriksi vuonna 2001 Turun yliopistosta, minkä jälkeen hän on toiminut vapaana kirjailijana ja suomentajana. Vuonna 2003 ilmestyi Yli-Juonikkaan esikoisteos, novellikokoelma "Uudet uhkakuvat." Yli-Juonikas on kääntänyt muun muassa William Blumin Yhdysvaltain voimapolitiikkaa kriittisesti ruotivan teoksen "Roistovaltio". Hänen kirjallisuusarvostelujaan on julkaistu muun muassa "Nuori Voima" -lehdessä.


title: Jaakko Yli-Juonikas

text: Vuonna 2009 Yli-Juonikas julkaisi romaanin "Valvoja" ja vuonna 2011 sen sisarteoksen "Uneksija," josta hän voitti Kalevi Jäntin palkinnon. Romaanille "Neuromaani" (2012) myönnettiin Jarkko Laine -palkinto, ja Suomen Kirjataiteen komitea valitsi sen Vuoden kauneimmaksi kirjaksi. "Neuromaanin" ulkoasun suunnitteli graafikko Markus Pyörälä.


title: Jaakko Yli-Juonikas

text: Yli-Juonikas kuuluu vuonna 2010 perustettuun Mahdollisen Kirjallisuuden Seuraan. Hän on mukana 14 kirjoittajan yhteistyönä syntyneessä viisitoistaosaisessa "Ihmiskokeita"-kollektiiviromaanissa, joka ilmestyi 2016.


title: Jaakko Yli-Juonikas

text: Tanssitaiteilija Valtteri Raekallio toteutti työryhmineen "Neuromaanista" monitaiteisen esityksen yhteistyössä Helsingin juhlaviikkojen ja nykytanssikeskus Zodiakin kanssa. "Neuromaania" esitettiin syksyllä 2016 kuuden viikon ajan.


title: Jaakko Yli-Juonikas

text: "Neuromaanin" "jatko-osa", romaani "Jatkosota-extra", ilmestyi syksyllä 2017 ja valittiin Finlandia-palkintoehdokkaaksi.


title: Robert Boldt

text: Johan Georg Robert Boldt (3. tammikuuta 1861, Kuopio – 26. kesäkuuta 1923) oli suomalainen opettaja ja kotiseutututkimuksen uranuurtaja. Boldt oli perustamassa Suomen ensimmäistä kotiseutuyhdistystä Lohjalla 1894.


title: Robert Boldt

text: Boldtin vanhemmat olivat kenraalimajuri Jean Boldt ja Kuopion piispan, tohtori Robert Frosteruksen tytär Nanny Frosterus. Toimittaja Jean Boldt, kirjailija ja kirjastonhoitaja Alexander Boldt sekä sosialisti ja uskontofilosofi Georg Boldt olivat hänen veljiään. Boldt pääsi ylioppilaaksi 1878 ja suoritti filosofian kandidaatin tutkinnon Helsingin yliopistossa 1881. Boldt opiskeli tämän jälkeen pari vuotta kasvitiedettä Tukholmassa. Boldt kävi ensimmäisen kerran Lohjalla 1886 kasvitieteellisten tutkimustensa yhteydessä ja 1887 Boldtin leskeksi jäänyt äiti Nanny Frosterus vuokrasi kesähuvilan Lohjan Humppilanniemestä Hormajärven rannalta. Boldt tutustui läheisen Paloniemen kartanon omistajan, insinööri Albert Granstedtin tyttäreen Signe Maria Granstedtiin (1865–1929) ja meni hänen kanssaan naimisiin 1891.


title: Robert Boldt

text: Boldt toimi Helsingissä luonnonhistorian ja maantieteen opettajana ja kesät hän vietti vaimoineen Lohjan seudulla. Boldtin aloitteesta Lohjalla perustettiin 24. maaliskuuta 1894 Suomen ensimmäinen kotiseutuyhdistys, Lohjan Kotiseutututkimuksen ystävät. Boldt oli erityisen kiinnostunut suullisen kansanperinteen keräämisestä ja hän julkaisi uuden yhdistyksen nimissä useita tutkimuksia. Vuosina 1896–1897 yhdistys julkaisi kaksi Lohjanjärven syvyyskarttaa joista Boldt ol laatinut järven itäpuolen käsittävän osuuden tehtyään noin 1400 syvyysluotausta.


title: Robert Boldt

text: Siirryttyään opettajaksi Poriin 1899 Boldt perusti sinne 1901 Länsi-Satakunnan kotiseutuyhdistyksen. Palattuaan myöhemmin Helsinkiin hän oli perustamassa Uudenmaan Kotiseutututkimuksen ystävät -nimistä yhdistystä ja vaikutti myös uusien kotiseutuyhdistysten perustamiseen lähinnä ruotsinkieliselle Uudellemaalle.


title: Robert Boldt

text: Boldt kuoli 1923 vähän ennen Lohjan Kotiseutututkimuksen ystävien järjestämiä Lohjan 600-vuotisjuhlia. Hänet haudattiin lähelle Lohjan Pyhän Laurin kirkkoa. Boldtin haudalla on Lohjan Kotiseutututkimuksen ystävien pystyttämä muistokivi, ja Boldtin aloitteesta 1911 perustetun Lohjan museon alueella sijaitsee Boldtin syntymän 100-vuotispäivän muistoksi 1961 paljastettu taiteilija Theodor Schalinin 1914 veistämän kipsisen Boldtin rintakuvan mukaan 1961 tehty pronssiveistos. Lohjalla sijaitsee myös Boldtinkatu.


title: Trident (sarjakuvahahmo)

text: Trident on nimi neljälle eri DC Comicsin kustantamalle sarjakuvaroistolle. Marv Wolfman luoma hahmo esiintyi ensimmäisen kerran vuonna 1983 The New Teen Titans sarjakuvalehden numerossa 33.


title: Trident (sarjakuvahahmo)

text: Trident esiintyi Teen Titans animaatiosarjan jaksoissa "Deep Six", "Homecoming, osa 2" ja "Calling All Titans". Hahmon äänenä toimi Clancy Brown.


title: Trident (sarjakuvahahmo)

text: Trident on pelätyin konna Atlantiksessa, jota Vesipoika yrittää jahdata kiinni. Hänen tavoitteenaan oli vallata koko Atlantis ja sitä myötä koko maailman vesistöt. Tämän saavuttamiseen Trident kaappasi merellä seilanneen laivan, joka oli lastattu ydinjätteellä. Hän käytti laivassa olevaa ydinjätettä kloonatakseen itsensä, sillä hän pitää itseään täydellisenä ja tämän takia Trident ajatteli olevan selkeästi maailman johtaja. Hänen suunnitelma meni kuitenkin pieleen, kun Tridentin kaikki kloonit tappelivat keskenään siitä kuka on se alkuperäinen Trident.


title: Riemannin pallo

text: Riemannin pallo on kompleksitason yläpuolella sijaitseva pallo, joka sivuaa kompleksitasoa origossa. Pallon hyödyllisyys ilmenee siitä, että jokainen kompleksitason piste voidaan projisoida pallolle stereografisella projektiolla ja kääntäen jokainen pallonpinnan piste voidaan projisoida kompleksitasolle, lukuun ottamatta sitä pistettä, joka sijaitsee täsmälleen vastakkaisella puolella pallon keskipistettä kuin sivuamispiste. Jos kompleksitasoon kuitenkin lisätään yksi piste, "äärettömyyspiste" formula_1, jonka ajatellaan sijaitsevan äärettömän kaukana missä suunnassa tahansa, Riemannin pallon jokaista pistettä vastaa yksi piste tällä ns. "laajennetulla tasolla" ja kääntäen. Näin saatu avaruus on kompakti, ja sitä käytetään funktioteoriassa yleisesti funktioiden määrittelyjoukkona.


title: Riemannin pallo

text: Riemannin pallo voidaan käsittää kolmiulotteisessa avaruudessa formula_2 olevaksi origokeskeiseksi palloksi, jolloin sen yhtälö on


title: Riemannin pallo

text: Toisaalta jokaista kompleksilukua "x + yi" vastaa tason piste (x,y). Kutakin kompleksilukua vastaa Riemannin pallolla piste, jossa pisteestä (x, y, 0) pisteeseen (0,0,1) piirretty jana leikkaa pallon pinnan. Tämän pisteen karteesiset koordinaatit ovat


title: Riemannin pallo

text: Kääntäen pallon pinnalla olevaa pistettä (x, y, z) kompleksitasolla vastaava piste on


title: Riemannin pallo

text: eli kompleksilukuna


title: Riemannin pallo

text: Toisaalta tason pisteet voidaan esittää myös napakoordinaateissa muodossa formula_7, missä formula_8 merkitsee pisteen etäisyyttä origosta ja formula_9 (formula_10) osoittaa, missä suunnassa se on origosta katsottuna. Täten jokainen kompleksiluku voidaan esittää myös muodossa formula_11 tai Eulerin kaavojen mukaisesti lyhemmin muodossa formula_12. Vastaavasti pallopinnan pisteet voidaan esittää myös pallokoordinaattien (φ, θ) avulla, jotka määritellään samaan tapaan kuin maapallon leveys- ja pituusasteet; yksikkönä kuitenkin käytetään radiaania. Tällöin formula_13 (formula_14 vastaa leveys- ja formula_15 (formula_16) pituuspiiriä. Näin tehtäessä kutakin pallon pistettä (formula_17 ) vastaa tasolla piste


title: Riemannin pallo

text: ja kääntäen kutakin tason pistettä formula_19 vastaa pallon pinnalla piste


title: Riemannin pallo

text: Täten jokainen kompleksiluku, joka kompleksitasolla on samalla etäisyydellä origosta eli jolla on sama itseisarvo, sattuu Riemannin pallolla samalle "leveyspiirille". Erityisesti jokaista kompleksilukua, jonka itseisarvo on 1, vastaa piste Riemannin pallon "päiväntasaajalla", jossa formula_13 = 0. Kompleksitason nollapistettä vastaa Riemannin pallon "etelänapa", jossa formula_22, ja äärettömyyspistettä pallon "pohjoisnapa", jossa formula_23. Mitä suurempi on kompleksiluvun itseisarvo, sitä lähempänä sen vastinpiste Riemannin pallolla on sen pohjoisnapaa.


title: Riemannin pallo

text: Kahden projektion formula_24 ja formula_25, joita vastaavat kompleksiluvut formula_26 ja formula_27, välistä etäisyyttä merkitään symbolilla formula_28.. Tämä lasketaan kaavalla formula_29. formula_28 on metriikka.


title: Matt Blunt

text: Matthew Roy ”Matt” Blunt (s. 20. marraskuuta 1970 Springfield Missouri, Yhdysvallat) on yhdysvaltalainen republikaanisen puolueen poliitikko. Hän oli Missourin osavaltion 54. kuvernööri ja virassa 2005–2009.


title: Matt Blunt

text: Bluntin vanhemmat olivat poliitikko Roy Bluntin ja hänen vaimonsa Roseann Blunt. Valmistuttuaan Jefferson City High Schoolista hän lähti United States Naval Academyyn ja suoritti tutkinnon historiasta.


title: Matt Blunt

text:
Bluntin puoliso on Melanie Blunt, ja heillä on kaksi lasta.
Blunt valittiin Missourin edustajainhuoneeseen republikaanina vuonna 1998. Hän toimi vuosina 2001–2005 Missourin ulkoministerinä. Hän voitti vuoden 2004 kuvernöörinvaaleissa vastaehdokkaansa, demokraattien Claire McCaskillin, ja astui virkaansa 10. tammikuuta 2005. Hänen edeltäjänsä oli Bob Holden. Blunt ei pyrkinyt toiselle kaudelle, ja hänen seuraajansa kuvernöörinä oli demokraatti Jay Nixon.


title: Tytti Parras

text: Tytti Kristiina Parras (28. tammikuuta 1943 Helsinki – 18. elokuuta 2018 Helsinki) oli suomalainen kirjailija.


title: Tytti Parras

text: Parras vietti lapsuus- ja nuoruusvuotensa Lohjalla ja valmistui ylioppilaaksi Lohjan yhteislyseosta 1963. Hän opiskeli lehdistö- ja tiedotusoppia Tampereen yliopistossa. Parraksen 1968 ilmestynyt esikoisromaani "Jojo" kuvasi 1960-luvun opiskelijaelämää Tampereella, ja siinä palattiin myös Parraksen omiin lapsuudenmuistoihin.


title: Tytti Parras

text: Parraksen tuotannossa toistuva teema on kapina keskiluokkaista perhetaustaa vastaan ja irtautuminen siitä. Päähenkilöt vapautuvat varovasti, samastumiskohteiden kautta.


title: Tytti Parras

text: Parras asui Tampereella vuoteen 1991 saakka ja sen jälkeen Helsingissä. Hän kuoli 18. elokuuta 2018 sairastettuaan pitkään.


title: Tytti Parras

text: Tytti Parraksen puoliso oli vuodesta 1965 TV-toimittaja Timo Jokinen, joka kuoli vuonna 1991.


title: Kit Bond

text: Christopher Samuel ”Kit” Bond (s. 6. maaliskuuta 1939) on yhdysvaltalainen republikaanisen puolueen poliitikko.


title: Kit Bond

text: Bond valmistui Virginian yliopiston oikeustieteellisestä tiedekunnasta 1963. Hän toimi Missourin kuvernöörinä vuosina 1973–1977 ja uudelleen 1981–1985. Hän toimi sen jälkeen vuodesta 1987 vuoteen 2011 neljän kauden ajan Yhdysvaltain senaatin jäsenenä. Jäätyään pois senaatista hän toimi lakimiehenä "Great Plains Legal Foundation" -nimisessä yrityksessä.


title: Kit Bond

text: Bond on toisessa avioliitossaan Linda o.s. Pellin kanssa ja hänellä on yksi lapsi ensimmäisestä avioliitosta. Hän on toisesta silmästään sokea (amblyopia) ja hän on kampanjoinut lasten paremman silmäterveyden puolesta.


title: Cádiz CF

text: Cádiz Club de Fútbol on espanjalainen jalkapalloseura Cádizista Andalusiasta. Seura perustettiin vuonna 1910, ja sen edustusjoukkue pelaa Espanjan toiseksi korkeimmalla sarjatasolla Segunda Divisiónissa.


title: Cádiz CF

text: Cádiz pelasi Espanjan korkeimmalla sarjatasolla Primera Divisiónissa edellisen kerran kaudella 2005–2006, ja yhteensä se on pelannut sarjassa 12 kautta. Suurin menestys ajoittui vuosille 1985–1993, jolloin Cádiz pelasi korkeimmalla sarjatasolla kahdeksan kautta peräkkäin. Paras sijoitus on 12. kaudelta 1987–1988.


title: Cádiz CF

text: Cádizin lempinimi on "El Submarino Amarillo" (), johtuen kotipelipaidan keltaisesta väristä. Seuran kotistadionina toimii 20 000 -paikkainen, vuonna 1955 käyttöönotettu Estadio Ramón de Carranza. Stadion, kuten myös seuran vuosittain järjestämä kutsuturnaus Trofeo Ramón de Carranza, on nimetty Cádizin kunnan entisen pormestarin mukaan. Seuran tunnuksessa esiintyy kunnan vaakunan tavoin Herakles kahden leijonan kanssa.


title: Cádiz CF

text: Cádizin kannattajat () ovat maankuuluja ystävällisyydestään ja joviaalisuudestaan.


title: Ted Kulongoski

text: Theodore R. ”Ted” Kulongoski (s. 5. marraskuuta 1940) on yhdysvaltalainen demokraattisen puolueen poliitikko.


title: Ted Kulongoski

text: Kulongoski syntyi Missourissa. Hän toimi vuodesta 2003 vuoteen 2011 Oregonin kuvernöörinä. Hänet valittiin ensimmäiselle kaudelleen vuonna 2002 ja toiselle kaudelleen vuonna 2006. Ennen kuvernööriyttään hän toimi vuosina 1993–1997 Oregonin oikeusministerinä ja vuosina 1997–2001 osavaltion korkeimman oikeuden tuomarina.


title: Ted Kulongoski

text: Kulongoski on naimisissa ja hänellä on kolme lasta.


title: Anatoli Sobtšak

text: Anatoli Aleksandrovitš Sobtšak (, 10. elokuuta 1937 – 20. helmikuuta 2000) oli venäläinen poliitikko, joka toimi Pietarin kaupungin ensimmäisenä demokraattisesti valittuna pormestarina 1991–1996. Sobtšak oli 1990-luvun alun Venäjän tunnetuimpia "demokraatteja", joka oli avainasemassa Venäjän federaation joulukuussa 1993 ratifioidun perustuslain kirjoittamisessa. Hänet muistetaan myös Vladimir Putinin opettajana ja mentorina sekä Putinille että Dmitri Medvedeville.


title: Anatoli Sobtšak

text: Sobtšakin tytär Ksenija Sobtšak (s. 1981) on Venäjän kuuluisimpiin kuuluva seurapiirijulkkis ja tunnettu muun muassa "Dom-2" -realityshow'n juontajana.


title: Anatoli Sobtšak

text: Sobtšak syntyi siperialaisessa Tšitan kaupungissa, missä hänen isänsä Aleksandr työskenteli rautatieinsinöörinä ja äiti Nadežda toimi kirjanpitäjänä. Perheessä oli Anatolin lisäksi kolme poikaa. Sobtšakin ollessaan kaksivuotias perhe muutti Uzbekistaniin, missä hän myös kävi koulun loppuun.


title: Anatoli Sobtšak

text: Valmistuttuaan Sobtšak aloitti oikeustieteen opinnot Taškentin yliopistossa 1953, mistä hän siirtyi jo seuraavana vuonna opiskelemaan Leningradin valtionyliopistoon. Opiskeluaikanaan Sobtšak meni naimisiin opettajaksi opiskelleen Nonna Gandzykin kanssa. Valmistuttuaan hän työskenteli kolme vuotta asianajanana Stavropolissa. Sobtšakin ensimmäisestä avioliitosta syntyi tytär Maria, joka valmistui isänsä tapaan myös lakimieheksi ja on työskennellyt asianajajana.


title: Anatoli Sobtšak

text: Vuonna 1962 Sobtšak palasi Leningradiin, missä hän suoritti oikeustieteen jatko-opintoja Leningradin valtionyliopistossa 1962–1965. Aluksi Sobtšak toimi opettajana poliisikoulussa ja sittemmin 1968–1973 paperitekniikan yliopistossa. Hän oli tämän jälkeen Leningradin valtionyliopiston oikeustieteellisen tiedekunnan apulaisprofessorina 1973–1981 ja professorina vuodesta 1982. Valmistuttuaan tohtoriksi 1982 hän perusti ja johti Neuvostoliiton ensimmäistä talousoikeuden tiedekuntaa.


title: Anatoli Sobtšak

text: Sobtšak solmi toisen avioliittonsa vuonna 1980 historiaa opiskelleen Ljudmila Narusovan kanssa. Heille syntyi tytär Ksenija.


title: Anatoli Sobtšak

text: Vuonna 1989 Sobtšak valittiin Neuvostoliiton kansanedustajain kongressiin, ja liittyi vasta tuolloin kommunistiseen puolueeseen. Hän kannatti voimakkaasti Mihail Gorbatšovin ajamaa Perestroikaa. Sobtšak valittiin myös Neuvostoliiton korkeimpaan neuvostoon, missä hän johti talousoikeuteen keskittynyttä komiteaa. Parlamentin televisioitujen istuntojen myötä Sobtšakista tuli viimeistään tunnettu koko maassa. Hän oli myös alueiden välisen parlamenttiryhmän johdossa, johon kuuluivat muun muassa Andrei Saharov ja Boris Jeltsin. Jossain arvioissa Sobtšakia pidettiin tuolloin jopa mahdollisena Gorbatšovin seuraajana.


title: Anatoli Sobtšak

text: Lisäksi hän johti Tbilisin huhtikuun 9. 1989:n tapahtumia tutkinutta parlamentin komissiota. Hän kuului myös Gorbatšovin presidentin neuvoa-antavaan neuvostoon. Hänet muistetaan vuonna 1990 televisioidusta pääministeri Nikolai Ryžkovin kovistelusta asevoimien varojen väärinkäytöstä. Sobtšak tuki Jeltsiniä ja Minskin sopimusta, jolla Neuvostoliitto hajotettiin. Hän tuki aluksi Jegor Gaidarin radikaaleja talousuudistuksia, mutta nähtyään niiden tulokset hän alkoi arvostella niitä.


title: Anatoli Sobtšak

text: Neuvostoliiton hajoamisen jälkeen Sobtšak ei ollut kansanedustajana mutta kuului Jeltsinin presidentinhallintoon ja oli Venäjän vuoden 1993 perustuslakia säätävän kokouksen puheenjohtaja.


title: Anatoli Sobtšak

text: Vuonna 1990 pidetyissä vapaissa vaaleissa demokratia-aktivistit saivat enemmistön Leningradin kaupunginneuvostoon, minne myös Sobtšak tuli valituksi. Pian hänet nostettiin neuvoston puheenjohtajaksi. Sobtšak ja Boris Jeltsin erosivat vuonna 1990 samaan aikaan kommunistisesta puolueesta. Sobtšak lähti mukaan ajamaan Leningradin kaupungin nimen muuttamista takaisin Pietariksi. Ehdotus hyväksyttiin kansanäänestyksessä 12. kesäkuuta 1991. Samana päivänä Sobtšak valittiin uuteen tehtävään Pietarin pormestariksi. Vaaleissa hän sai 66,1 prosenttia äänistä.


title: Anatoli Sobtšak

text: Sobtšakin kaudella juoksevia asioita hoitivat kaksi apulaispormestaria, Vladimir Jakovlev ja Vladimir Putin. Hänen päätalousneuvonantajanaan oli Anatoli Tšubais.


title: Anatoli Sobtšak

text: Sobtšak oli keskeisessä asemassa vastustaessaan elokuun 1991 vallankaappausyritystä Gorbatšovia vastaan. Hän palasi välittömästi Moskovasta Pietariin organisoimaan paikallista vastarintaa kaappausyritykselle. Sobtšak meni Leningradin sotilaspiirin komentajan ja muiden paikallisten turvallisuusviranomaisten luokse, jotka olivat saaneet käskyn Moskovasta tuoda joukkoja kaupungin kaduille. Sobtšak varoitti heidän kaikkien joutuvan oikeuteen, kun kaappaus epäonnistuisi. Hänen tavoitteensa lopulta onnistui eikä Pietarin kaduilla nähty turvallisuusjoukkoja. Paikallistelevisiossa Sobtšak rohkaisi kansaa puolustamaan demokratiaa. Palatsiaukiolla pidetyssä suuressa mielenosoituksessa Sobtšak tuomitsi kaappausyrityksen voimakkaasti ja antoi tukensa Jeltsinille Moskovassa.


title: Anatoli Sobtšak

text: Kaupunginvaltuuston vaalit maaliskuussa 1994 osoittautuivat fiaskoksi. Sobtšak oli ajanut läpi vaalilain, joka teki ehdokkaaksi asettumisen hyvin helpoksi. Seurauksena oli, että yli 700 rekisteröityi ehdokkaaksi valtuuston vain 50 paikkaa varten. Vaalilain mukaan äänestysprosentin tuli ylittää 25 prosenttia koko kaupungissa, mutta ehdokasasettelu oli jo johtanut äänestäjien vähäiseen kiinnostukseen vaaleja kohtaan. Ensimmäisenä vaalipäivänä vain 19 prosenttia äänioikeutetuista kävi äänestämässä, mikä asetti koko vaalit vaakalaudalle. Sobtšak antoi tämän jälkeen nopeasti asetuksen, joka ulotti äänioikeuden myös Pietarissa väliaikaisesti asuviin opiskelijoihin ja sotilaihin. Tämän ja muiden toimenpiteiden jälkeen kaupungin äänestysprosentti viimein ylitti vaaditun 25 prosentin, mutta vain niukasti.


title: Anatoli Sobtšak

text: Lisäksi jokaisen Pietarin vaalipiirin äänestysprosentin tuli olla yli 25 %, jotta tulos olisi pätevä. Tämä johti siihen, että vaalikomissio joutui mitätöimään 25 vaalipiirin tulokset 50:stä alhaisen äänestysaktiivisuuden takia. Näiden vaalipiirien osalta uudet vaalit järjestettiin vasta marraskuussa 1994, mikä jätti valtuuston siihen saakka ilman päätösvaltaa. Tällä välillä Sobtšak pystyi pormestarina käytännössä hallita kaupunkia vapaasti.


title: Anatoli Sobtšak

text: Vuoden 1996 pormestarinvaalissa Sobtšak hävisi Jakovleville. Lehdistö hyökkäsi samoihin aikohin voimakkaasti Sobtšakin kimppuun syyttäen hänen järjestäneen kaupungin omistamien asuntojen myymisen alihintaan ystäville ja sukulaisille. Kohu tahrasi paitsi Sobtšakin mainetta, niin myös yleisesti koko Venäjän demokraattista liikettä.


title: Anatoli Sobtšak

text: Sobtšakia vastaan aloitettiin vuonna 1997 rikostutkinta, mutta kuulusteluissa hän sairastui. Sobtšak lennätettiin saamaan hoitoa Ranskaan, missä hän lopulta vietti maanpaossa puolitoista vuotta. Venäjälle hän palasi kesällä 1999, vain noin kuukautta ennen Vladimir Putinin nimitystä pääministeriksi. Sobtšakia syyttänyt valtionsyyttäjä Juri Skuratov oli myös pidätetty virantoimituksesta. Pietarin lentokentällä Sobtšakia oli vastassa yli 100 toimittajaa.


title: Anatoli Sobtšak

text: Vuoden 1999 lopulla rikossyytteet Sobtšakia vastaan oli hylätty, ja Sobtšak vaikutti olevan valmis palaamaan politiikkaan. Sobtšakin lisäksi myös hänen vaimonsa Ljudmila oli ehdolla joulukuussa 1999 pidetyissä duuman vaaleissa, joissa he molemmat jäivät kuitenkin valitsematta. Duuman sijaan Sobtšak otti vastaan lakineuvonantajan tehtävät Kremlissä.


title: Anatoli Sobtšak

text: Sobtšak kuoli yllättäen sunnuntaina 20. helmikuuta 2000 Svetlogorskissa Kaliningradin alueella ollessaan kiertomatkalla tukemassa Putinin valintaa Venäjän presidentiksi vuoden 2000 vaalissa. Sobtšak oli edeltävänä iltana valitellut rintakipuja ja palasi hotellilleen, josta avustaja löysi hänet myöhemmin kuolleena. Ruumiinavauksen mukaan Sobtšak kuoli sydänkohtaukseen.


title: Anatoli Sobtšak

text: Sobtšakin ruumis tuotiin Pietariin Taurian palatsiin, missä häntä kävivät kunnioittamassa joidenkin arvioiden mukaan jopa 50 000 surijaa, joiden joukossa olivat Vladimir Putinin lisäksi muun muassa Vladimir Jakovlev, Anatoli Tšubais, Boris Berezovski ja Boris Nemtsov.


title: Anatoli Sobtšak

text: Kesäkuussa 2006 Pietarin kaupungin Vasilin saarella paljastettiin Sobtšakin muistomerkki.


title: Lisa Murkowski

text: Lisa Ann Murkowski (s. 22. toukokuuta 1957 Ketchikan, Alaska) on yhdysvaltalainen juristi ja republikaanisen puolueen poliitikko. Hän on toiminut Yhdysvaltain senaatin jäsenenä Alaskasta 20. joulukuuta 2002 lähtien. Paikka vapautui hänen isänsä Frank Murkowskin erotessa senaattorin tehtävästä.


title: Lisa Murkowski

text: Murkowski valittiin kuusivuotiskaudelle vuoden 2004 vaalissa. Vuonna 2010 Murkowski hävisi republikaanien Alaskan esivaalin niukasti entisen kuvernöörin Sarah Palinin tukemalle ehdokkaalle Joe Millerille. Hän jatkoi kuitenkin pyrkimistä jatkokaudelle niin sanottuna write-in-ehdokkaana (ehdokkaana, jota ei voi äänestää numerolla, vaan jota äänestävien on kirjoitettava ehdokkaan nimi äänestyslippuun) ja löi marraskuun 2010 vaalissa demokraattien haastajan Scott McAdamsin ja hyvin täpärästi myös Joe Millerin. Murkowski on ensimmäinen Yhdysvaltain senaattiin valittu write-in-ehdokas Etelä-Carolinasta vuonna 1954 valitun Strom Thurmondin jälkeen.


title: Lisa Murkowski

text: Murkowski on naimisissa ja hänellä on kaksi lasta.


title: Paula Hawkins

text: Paula Hawkins, os. Fickes (24. tammikuuta 1927 Salt Lake City, Utah, Yhdysvallat – 3. joulukuuta 2009) oli yhdysvaltalainen republikaani, joka istui Yhdysvaltain senaatin floridalaisena jäsenenä vuosina 1981–1987.


title: Paula Hawkins

text: Hawkins oli ehdolla uudelle senaattorikaudelle vuoden 1986 vaalissa, mutta häntä ei tällöin valittu. Hän oli mormoni.


title: John Prescott

text: John Leslie Prescott (s. 31. toukokuuta 1938 Prestatyn, Wales) on brittiläinen poliitikko ja Tony Blairin hallituksen varapääministeri vuosina 1997–2007.


title: John Prescott

text: Työväenluokkaistaustainen Prescott on rautatietyöläisen poika. Hän epäonnistui 11+-kokeessa, ei päässyt Grammar schooliin, ja aloitti työuransa 15-vuotiaana kokin apulaisena. Hän oli kymmenen vuotta kauppalaivastossa muonittajana ja suoritti 1963 tutkinnon taloustieteessä ja politiikassa ammattiyhdistysten kursseja järjestävästä Ruskin Collegesta Oxfordista. Myöhemmin hän suoritti alemman korkeakoulututkinnon taloustieteessä Hullin yliopistolta.


title: John Prescott

text: Hänet valittiin 1970 Labourin edustajaksi Itä-Hullin vaalipiiristä Labourin pitkän oppositiokauden aikaan. Vuonna 1994 hänestä tuli Labourin varapuheenjohtaja. Vuoden 1997 vaalivoiton jälkeen hänestä tuli varapääministeri ja First Secretary of State vastuullaan ympäristö, liikenne ja alueet. Varapääministerin vakinaistettiin Britannian hallitukseen 2001. Prescott ilmoitti 10. toukokuuta 2007, samana päivänä kuin Tony Blair, eroavansa kesäkuussa.


title: John Prescott

text: Prescott on ollut median huomion kohteena useita kertoja. Hän tunnusti olleensa suhteessa sihteerinsä Tracey Templen kanssa vuosina 2002–2004. Sen sijaan hän kielsi nimittäneensä George W. Bushin hallinnon Lähi-idän tiekartta-rauhansuunnitelman hoitoa 'paskaksi' (crap). The Independent totesi hänen tehneen ehkä enemmän hallaa englannin kielelle kuin kenenkään muun poliitikon.


title: John Prescott

text: Prescott kertoi keväällä 2008 ilmestyneissä muistelmissaan sairastaneensa bulimiaa 1980-luvulla, jolloin hänelle jäi pitkien työpäivien aikana ainoaksi rentoutumiskeinoksi ruoan ahmiminen.


title: Frank Roque

text: Frank Silva Roque (s. 8. heinäkuuta 1959) on yhdysvaltalainen rikollinen.


title: Frank Roque

text: Roque ampui 15. syyskuuta 2001 huoltoasemanpitäjä Balbir Singh Sodhin kuoliaaksi Arizonassa kostona syyskuun 11. päivän iskuista. Hän oli luullut intialaissyntyistä sikhimiestä muslimiksi tämän turbaanin vuoksi.


title: Frank Roque

text: Surman jälkeen Roque ajoi noin 10 mailia ja yritti ampua autostaan amerikanlibanonilaista virkailijaa, mutta epäonnistui. Hän ammuskeli myös afganistanilaisten asuttaman talon pihalla saamatta uusia kuolonuhreja.


title: Frank Roque

text: Roquen oikeudenkäynti alkoi 18. elokuuta 2003. Hänet tuomittiin alun perin kuolemaan, mutta vuonna 2006 tuomio muuttui Arizonan korkeimmassa oikeudessa elinkautiseksi vankeudeksi ilman armahduksen mahdollisuutta.


title: Joulukortti

text: Joulukortit ovat jouluisin lähetettäviä tervehdyksiä, joissa toivotetaan hyvää joulua. Useasti joulukorteissa toivotetaan myös hyvää uutta vuotta.


title: Joulukortti

text: Ruotsalaisen Jenny Nyströmin vuosina 1886–1946 piirtämät erilaiset joulukortit ovat olleet suosittuja vuosikausia. Nykyajan kortteihin ovat Suomessa piirtäneet kuvia mm. Pekka Vuori, Mauri Kunnas ja Virpi Pekkala.


title: Joulukortti

text: Monet lapset lähettävät joulunalusaikaan joulukortteja mm. joulupukille. Vuonna 2010 joulupukille lähetettiin noin 600 000 kirjettä ympäri maailmaa.


title: Joulukortti

text: Joulukortit ovat alun perin Englannista: ensimmäistä tunnettua korttia painettiin Lontoossa vuonna 1843 1000 kappaletta. Joulukortit saivat nopeasti suosiota ja levisivät ympäri Eurooppaa, vaikka Keski-Euroopassa uuden vuoden lahjat ja tervehdykset olivat olleet pidempi perinne. Kuitenkin Saksaan syntyi 1860-luvulla joulukorttiteollisuutta, joka menestyi hyvin ja hallitsi parikymmentä vuotta Euroopan markkinoita.


title: Joulukortti

text: Joulukorttien aiheet eivät aluksi olleet kovin jouluisia. Tonttujen ja muiden sijaan korteissa oli pitsimäisiä koristeita ja erilaisia kukkasia. Myöhemmin jouluiset aiheet, kuten joulupuuro, tontut ja kynttilät ovat lisääntyneet korteissa. Nykyisin suosittu joulukuusi ei ole niin vanha aihe kuin tontut ja kynttilät. Joulukuusen ulkonäkö antaa tietoa eri vuosikymmeniltä ja eri maista. Joulukuusi liittyy korteissa perhejouluun tai metsän väen joulunviettoon. Korteissa on nykyään kuvattu erilaisia aiheita, joista talviaiheet ovat yleisimpiä. Useissa nykyajan korteissa on kuvattuna Joulupukki tai enkeleitä. Myös valokuvat esimerkiksi linnuista ja oikeista kuusista ovat nykyajan korteissa yleisiä.


title: Joulukortti

text: Joulukortti-innostukselle oli toki muitakin syitä kuin ihmisten innostus: rautatiet olivat nopeuttaneet postinkulkua, postimerkit oli otettu käyttöön ja uusi painotekniikka mahdollisti korttien sarjavalmistuksen sekä luku- ja kirjoitustaito olivat yleistyneet.


title: Joulukortti

text: Varhaisimmat Suomeen tulleet kortit olivat saksalaisia ja ruotsalaisia. Vanhin Suomessa lähetetty joulukortti tunnetaan vuodelta 1871. Suomessa joulukorttien lähettäminen yleistyi merkittävästi 1920-luvulla. Eniten lähetettiin saksalaisia ja ruotsalaisia kortteja, mutta venäläisiäkin oli liikkeellä. Ensin korttien lähettely oli varakkaiden ja kaupunkilaisten tapa, myöhemmin myös maaseudun asukkaat ja työväestö alkoivat lähetellä kortteja.


title: Joulukortti

text: Joulu on Suomen posteille kiireisintä aikaa, sillä suomalaiset lähettävät kortteja eniten joulunaikaan. Vuonna 2010 suomalaiset lähettivät 47 miljoonaa joulukorttia, keskimäärin noin 50 miljoonaa. Niistä noin kymmenesosa eli viisi miljoonaa lähetettiin ulkomaille. Vuonna 2007 tehdyn tutkimuksen mukaan suomalaiset lähettävät keskimäärin 26 postikorttia vuodessa, joista puolet on joulukortteja.


title: NFS

text: NFS voi tarkoittaa seuraavia asioita:


title: Villa Hammerschmidt

text: Villa Hammerschmidt on rakennus Saksan Nordrhein-Westfalenissa Bonnissa. Se on Saksan presidentin toinen virallinen residenssi. Ensisijainen residenssi se oli 1951–1994, mutta kun pääkaupunki 1994 siirrettiin Bonnista Berliiniin, se menetti tittelin Berliinin Bellevuen linnalle.


title: Villa Hammerschmidt

text: Rakennuksen ylimmässä kerroksessa sijaitsee presidentin yksityistiloja, ja alemmassa kerroksessa on valtiollisia edustustiloja seremoniallisia tilaisuuksia varten. Villa Hammerschmidt valmistui 1860 varakkaalle teollisuusmiehelle August Dieckhoffille. Vuonna 1868 sitä uudistettiin arkkitehti Otto Pennerin johdolla.


title: Villa Hammerschmidt

text: Villa Hammerschmidt on vaihtanut omistajaa useaan otteeseen, sen omistajia ovat olleet:


title: Mosambikin sisällissota

text: Mosambikin sisällissota seurasi Mosambikin vuonna 1975 tapahtunutta itsenäistymistä. Sisällissodan saivat aikaan johtavan Mosambikin vapautusrintama -puolueen eli Frelimon sekä Rhodesian ja Etelä-Afrikan tukeman Renamon keskinäiset väkivaltaisuudet.


title: Mosambikin sisällissota

text: Mosambikin sisällissota käynnistyi 1970-luvun lopulla. Maan uusi perustuslaki otettiin käyttöön marraskuussa 1990. Frelimon Joaquim Chissano ja Renamon Afonso Dhlakama allekirjoittivat virallisen rauhansopimuksen Roomassa 5. lokakuuta 1992.


title: Mosambikin sisällissota

text: Sodan päätyttyä vuonna 1992 maan ensimmäiset monipuoluevaalit pidettiin vuonna 1994. Sota ehti kuitenkin vaatia satojatuhansia kuolonuhreja – ihmishenkiä vaativat sekä taistelut että nälkä, ja monia vammauttaneet maamiinat jäivät ongelmaksi sodan jälkeenkin.


title: Mosambikin sisällissota

text: Mosambik itsenäistyi Portugalin siirtomaavallasta itsenäisyyssodan jälkeen 25. kesäkuuta 1975. Uuden valtion ensimmäiset vuodet olivat vaikeita. Monin paikoin syntyi rotuerimielisyyksiä, ja valkoisten asukkaiden määrä putosi kahdessa vuodessa 200 000:sta 30 000:een. Valkoisten maastamuutto aiheutti pääoman ja ammattitaidon häviämisen. Lisäksi valkoiset veivät maasta kaiken, mitä pystyivät, ja pyrkivät tuhoamaan lopun omaisuutensa. Mosambikin alusrakenne oli heikkoa ja portugalilaiset olivat rakentaneet sitä vain luonnonvarojen keräämistä varten ja helpottaakseen sotatoimia Frelimoa vastaan itsenäisyyssodassa. Frelimo pyrki kehittämään tilannetta toteuttamalla monia marxistis-leninistisiä keinoja, kuten talouden kansallistamisen ja yksityisen maanomistuksen kieltämisen.


title: Mosambikin sisällissota

text: Mosambik päätti maaliskuussa 1976 seurata kansainvälistä esimerkkiä ja langettaa naapurimaalleen Rhodesialle sanktioita. Mosambik sulki Rhodesian vastaisen rajansa, mikä vaikeutti Rhodesian kaupankäyntiä, sillä reitti Hararesta Beiran satamakaupunkiin Mosambikiin oli Rhodesialle hyvin tärkeä. Lisäksi Mosambik tuki Rhodesian valkoisen hallituksen vastaista Zimbabwe African National Union -liikettä. Rhodesiassa perustettiinkin Mosambikin kansallinen vastarintaliike eli Renamo, jolla ei ollut alkujaan poliittista suuntausta. Se koostui lähinnä sosialismin ja Frelimon vastaisista joukoista, joiden ensimmäiseksi johtajaksi valittiin André Matsangaissa. Vuonna 1977 Renamo käynnisti sisällissodan.


title: Mosambikin sisällissota

text: Rhodesian lisäksi Renamon tueksi tuli sisällissodan aikana myös Etelä-Afrikka, jonka apartheid-hallinto ei hyväksynyt sitä, että Mosambik tuki Afrikan kansalliskongressia (ANC) ja etenkin sen aseellista siipeä. Rhodesian itsenäistyttyä ja vaihdettua nimensä Zimbabweksi vuonna 1980 Etelä-Afrikasta tuli Renamon merkittävin yhteistyökumppani.


title: Mosambikin sisällissota

text: Renamo kärsi pahoja takaiskuja vuonna 1979, kun Mosambikin joukot onnistuivat tuhoamaan sen päämajan Sofalassa ja tappamaan sen johtajan Matsangaissan. Etelä-Afrikan laaja tuki ja tyytymättömien mosambikilaisten liittyminen joukkoon kasvattivat kuitenkin Renamon sotilaiden määrän vuodessa 2 000:sta 8 000:een. Samoihin aikoihin Renamon johtoon nousi nuori Afonso Dhlakama, entinen Frelimon jäsen, jolla oli nyt mahdollisuus käynnistää laajamittaiset hyökkäykset Mosambikin maaseudulle. Renamo hyökkäsi moniin hallituksen kohteisiin, kuten hallintopaikkoihin, kouluihin ja sairaaloihin. Lisäksi Renamo tuhosi monia tie- ja viestintäyhteyksiä.


title: Mosambikin sisällissota

text: Mosambikin hallitus joutui vuonna 1980 kansainvälisen painostuksen jälkeen vapauttamaan maatalouttaan ja vähentämään valtion omistusta. Sodan ja vuoden 1982 kuivuuden takia maassa ajauduttiin kuitenkin laajaan nälänhätään. Vuoteen 1984 mennessä kymmeniätuhansia oli kuollut nälkään. Renamon sotilaallisen onnistumisen myötä se pystyi laajentamaan hyökkäyksiään myös Gazan, Inhambanen ja Zambezian maakuntiin. Kominternin jäsenten apu Mosambikille päättyi ja Frelimo joutui pakon edessä kääntämään katseensa länteen. Huhtikuussa 1983 Frelimon neljäs puoluekokous päätti jälleen maatalouden uudistuksista, minkä jälkeen maa alkoi saada apua myös länsimaisilta tahoilta, kuten Yhdysvalloilta.


title: Mosambikin sisällissota

text: Yhdysvaltojen painostuksesta Mosambikin hallitus alkoi etsiä sotaan rauhanomaista ratkaisua, mikä johti 16. maaliskuuta 1984 Nkomatin sopimukseen Mosambikin ja Etelä-Afrikan välillä. Mosambikin piti lopettaa ANC:n tukeminen ja Etelä-Afrikan katkaista suhteensa Renamoon. Etelä-Afrikka lupasi myös auttaa Mosambikia maan jälleenrakentamisessa. Etelä-Afrikka jatkoi kuitenkin Renamon tukemista salaisesti. Renamo siirsi jatkossa operaationsa kohdistumaan enemmän siviiliväestöön. Etelä-Afrikan tuen ansiosta Renamo toimi elokuussa 1984 koko Mosambikin alueella ja vuonna 1985 sillä oli maassa jo 10 000 sotilasta.


title: Mosambikin sisällissota

text: Maaliskuussa 1985 Mosambik ja Etelä-Afrikka uudistivat sopimuksensa ja perustivat yhteisen elimen tarkkailemaan sopimuksen täyttämistä. Frelimon ja Zimbabwen joukot valtasivat yhden Renamon tukikohdista elokuussa 1985. Tukikohdasta löytyi asiakirjoja, jotka vahvistivat Etelä-Afrikan antaman avun Renamolle. Lokakuuhun mennessä koko Nkomatin sopimus kaatui. Mosambikin sotilaallinen tilanne jatkoi heikkenemistään ja maan keski- sekä länsiosat olivat tukevasti Renamon hallussa. Renamolla oli maassa 1980-luvun puolivälissä 15 000–20 000 sotilasta.


title: Mosambikin sisällissota

text: Presidentti Machel tapasi joulukuussa 1986 Malawissa presidentti Hastings Bandan sekä Sambian ja Zimbabwen presidentit. Hän pystyi vakuuttamaan Bandan lopettamaan tukensa Renamolle. Paluumatkalla Machel sai surmansa häntä kuljettaneen lentokoneen pudottua Etelä-Afrikkaan, mikä herätti monia epäilyksiä salaliitosta. Machelin seuraajaksi valittiin Joaquim Chissano.


title: Mosambikin sisällissota

text: Vuoden 1987 aikana vaikutti siltä, ettei sisällissotaa saataisi ratkaistua sotilaallisesti. Frelimo saavutti pohjoisessa ratkaisevia voittoja helmikuussa 1987, mutta samalla Renamon operaatiot etelässä lisääntyivät. Renamo pyrki katkaisemaan Mosambikin kahtia hyökkäyksellä Sambesijokea pitkin. Frelimon vuoden 1988 vastahyökkäys, jota Tansania ja Zimbabwe tukivat, onnistui kuitenkin estämään Renamon aikeet. Sisällissota oli tässä vaiheessa jo saattanut sadat tuhannet mosambikilaiset pakolaisiksi naapurimaihin. Renamon iskuissa kuoli vuosina 1986–1988 arvioiden mukaan noin 100 000 siviiliä. Sekä Renamon että Frelimon joukot syyllistyivätkin moniin julmuuksiin. Lisäksi maaseudulla raportoitiin jengeistä, jotka eivät olleet kummankaan liittouman puolella.


title: Mosambikin sisällissota

text: Etelä-Afrikka suostui lopulta syys-lokakuussa 1988 lopettamaan Renamon tukemisen ja avustamaan rauhanprosessissa. Marraskuussa Mosambikin hallitus pyysi valtion kirkonmiehiä etsimään mahdollisuutta sodan osapuolten neuvotteluihin. Renamon jäsenille luvattiin myös yleistä armahdusta. Helmikuussa 1989 kirkonmiehet ilmoittivat, että Renamo suostuisi rauhanneuvotteluihin. Kenian hallitus neuvotteli erikseen Frelimon ja Renamon edustajien kanssa Nairobissa joulukuussa 1989. Kumpikin osapuolista menetti kuitenkin kansainvälistä rahoitustaan, kun Etelä-Afrikan presidentti Frederik Willem de Klerk veti loputkin tuista pois Renamolta ja Neuvostoliitto Frelimolta. Osapuolten välille saatiinkin ensimmäistä kertaa suora neuvotteluyhteys heinäkuussa 1990 Roomassa. Joulukuussa saatiin aikaan osittainen tulitauko, mutta molemmat osapuolet rikkoivat sen muutamassa kuukaudessa.


title: Mosambikin sisällissota

text: Samaan aikaan Frelimo jätti marxistis-leninistisen ideologiansa, ja Mosambikin kansantasavallasta tuli Mosambikin tasavalta. Lisäksi Frelimo hyväksyi maan uuden perustuslain, laillisti poliittiset puolueet, siirtyi vapaaseen markkinatalouteen ja yksityisti valtion omistuksia. Sota kuitenkin pitkittyi ja samalla vuosien 1990–1992 kuivuus vaikeutti siviiliväestön tilannetta. Renamo hallitsi vuonna 1991 noin kymmentä prosenttia Mosambikista. Se jatkoi myös hyökkäyksiä hallituksen kimppuun ja käytti hallinnoimillaan alueilla orjatyövoimaa.


title: Mosambikin sisällissota

text: Syyskuussa 1991 rauhanneuvottelut kariutuivat, kun Renamon edustajat vetäytyivät. Neuvotteluja jatkettiin kuitenkin lokakuussa, ja marraskuussa osapuolet sopivat, että YK:n tuki on tarpeellinen rauhansopimuksen valvomiseksi. Heinäkuussa 1992 maa avattiin nälänhädän takia ulkopuoliselle avulle. Lopulta humanitaarisen katastrofin kynnyksellä Chissano ja Dhlakama tapasivat kasvotusten, ja 4. lokakuuta 1992 he saivat aikaan rauhansopimuksen, joka määräsi tulitauon, YK:n käytön sopimuksen valvomiseen, uuden kansallisen armeijan luomisen ja nykyisten joukkojen demobilisaation. Saman kuun aikana YK:n turvallisuusneuvosto päätti 6 800 miehisen ONUMOZ-joukkojen perustamisen. ONUMOZin tehtävänä oli valvoa rauhansopimuksen toteutumista ja miljoonien pakolaisten paluuta kotimaahansa.


title: PCLinuxOS

text: PCLinuxOS on Mandrivaan pohjautuva GNU/Linux -käyttöjärjestelmän jakelupaketti, joka käyttää oletuksena KDE-työpöytäympäristöä. PCLinuxOS käyttää pakettienhallintaohjelmanaan Debianista tuttua APT:tä ja sen graafisena käyttöliittymänä Synaptic Package Manageria. Internet-selaimeksi on valittu Mozilla Firefox ja sähköpostiohjelmaksi Mozilla Thunderbird. Toimisto-ohjelmistona PCLinuxOS käyttää OpenOffice.orgia.


title: PCLinuxOS

text: PCLinuxOS 2007 Final (tunnettu myös versiona 1.0) julkaistiin 21. toukokuuta 2007.


title: PCLinuxOS

text: PCLinuxOS:sta on nyt saatavilla pclinuxos-kde-2011.09, pclinuxos-lxde-2011.09, pclinuxos-phoenix-xfce-2011.09 ja pclinuxos-openbox.2011.09 versiot.


title: PCLinuxOS

text: Alun perin PCLinuxOS oli vain kokoelma Mandrake Linuxiin (nykyisin Mandriva Linux) perustuvia RPM-paketteja. Nämä paketit olivat nykyisin paremmin Texstarina tunnetun Bill Reynoldsin käsialaa. Vuodesta 2000 vuoteen 2003 Texstar piti yllä omaa pakettilähdettään rinnakkain PCLinuxOnline-sivuston kanssa.


title: PCLinuxOS

text: Elokuussa 2006 Texstar julkaisi kolme uutta live-CD:tä, versionumeroiltaan 0.93a: MiniME, Junior ja Big Daddy.


title: PCLinuxOS

text: Toukokuussa 2007 julkaistu PCLinuxOS 2007 oli valtava harppaus edellisestä. Sen sisältämien suurten uudistusten vuoksi päivittäminen 0.93 versiosta uuteen vaati täydellisen uudelleenasennuksen. Uusi versio sisälsi mm. uuden ulkoasun ja 3D työpöytäefektit mahdollistavat Compizin ja Berylin (päivitysten myötä nykyisin Berylin korvaa Compiz Fusion), KDE 3.5.6:n, OpenOffice.org 2.2:n ja Mozilla Firefox 2.0.0.3:n. 2007 version julkaisun yhteydessä julkaistiin myös uusi logo.


title: PCLinuxOS

text: PCLinuxOS osaa toistaa automaattisesti useimmat multimediaformaatit kuten ogg, wma, mp3, mpg, rm ja mov, mutta kopiosuojattujen DVD-elokuvien katsomiseen vaadittava libdvdcss ei oletuksena ole asennettuna. Tosin sekin löytyy virallisista asennuslähteistä.


title: Big

text: Big (televisioesityksessä ja VHS-julkaisussa käytetty nimeä "Big – Isoksi yhdessä yössä") on Penny Marshallin ohjaama yhdysvaltalainen komediaelokuva, joka sai ensi-iltansa vuonna 1988. Elokuvan pääosassa on Tom Hanks. Elokuva kertoo pojasta, joka kasvaa aikuiseksi yhdessä yössä toivottuaan sitä tivolin toiveita toteuttavalta laitteelta. Hän muuttuu lapsenmieliseksi kolmikymppiseksi, muuttaa pois kotoa ja saa paikan leluyrityksestä lahjakkaana mutta omalaatuisena lelukehittäjänä. Tästä seuraa muun muassa kömpelö romanssi tympeän esimiehen naisystävän kanssa.


title: Palais Schaumburg

text: Palais Schaumburg on linnamainen rakennus Bonnin kaupungissa, Saksan Nordrhein-Westfalenissa. Vuodesta 1949 vuoteen 1976 rakennus toimi Saksan liittokanslerin ensisijaisena residenssinä. Vuodesta 1999 lähtien se on ollut liittokanslerin toinen residenssi. Alun perin rakennuksen rakennutti teollisuusmies Wilhelm Loeschigk, ja se rakennettiin vuosina 1858–1860.


title: Upi Sorvali

text: Urpo Tapani ”Upi” Sorvali (31. heinäkuuta 1952 Helsinki – 24. maaliskuuta 1989 Helsinki) oli suomalainen muusikko, rumpali, säveltäjä, sovittaja, tuottaja ja arvostettu musiikinopettaja. Hän toimi Oulunkylän Pop/Jazz opistossa sekä konservatoriossa opettajana 1970-luvulta kuolemaansa asti. Sorvalin oppilaita ovat mm. Jari "Kepa" Kettunen, Janne Haavisto, Sami Kuoppamäki, Rami Eskelinen ja Leevi Leppänen. Hän itse oli opiskellut musiikkia nuoresta pojasta lähtien kuolemaansa saakka. Sorvali keräili erilaisia lyömäsoittimia, joita kertyi vuosien saatossa satoja.


title: Upi Sorvali

text: Studiomuusikkona hän soitti lukuisilla levytyksillä ja useissa kokoonpanoissa. Näistä kuuluisimpia lienee Anssi Tikanmäen orkesteri ja Tuomari Nurmion "Punainen planeetta" -levyn yhtye. Taiteilijanimellä Urpo hän kiersi ahkerasti Suomea 1970-luvulla. "Teryleeniä"-hitti soi ahkerasti radiossa. Urpon levyillä rummut soitti Urpon salaperäinen serkku Upi, ja keikoilla rumpuja paukutti Leevi Leppänen. Oulunkylän opiskelijoista ja ystävistä kasattu Big Bad Family saavutti positiivista huomiota jazz-piireissä 1980-luvulla. Tämä kokoonpano jäi Sorvalin viimeiseksi hänen sairastuttuaan syöpään. Hän kuitenkin jatkoi työskentelyään loppuun asti, ja Big Bad Family julkaisi LP-levyn vain kuukausia ennen hänen kuolemaansa.


title: Upi Sorvali

text: Sorvali osallistui säveltäjänä Suomen euroviisukarsintaan vuonna 1982 kappaleella "Omenakuu", jonka esitti Opus 5 -yhtye. Kappale sijoittui karsinnassa neljänneksi. Tuon vuoden edustajaksi Harrogatessa Britanniassa pidettyyn Eurovision laulukilpailuun valittiin Kojon kappale "Nuku pommiin", joka ei saanut yhtäkään pistettä.


title: Upi Sorvali

text: Suomalainen muusikko Henri Sorvali (tunnettu erityisesti metalliyhtyeistä Finntroll ja Moonsorrow) on Upi Sorvalin poika. Progressiivinen Open Eye Band -yhtye julkaisi elokuussa 2008 "Screaming Baby"-debyyttialbuminsa, jossa Sorvalin elämäntyötä kunnioitetaan versiolla Sorvalin "Aku-Aku"-biisistä. Kosketinsoittimissa vierailee Henri Sorvali.


title: CD Numancia

text: Club Deportivo Numancia de Soria on vuonna 1945 perustettu espanjalainen urheiluseura Sorian kunnasta Kastilia ja Leónista. Seura tunnetaan jalkapallosta, jossa sen edustusjoukkue pelaa Espanjan toiseksi korkeimmalla sarjatasolla Segunda Divisiónissa.


title: CD Numancia

text: Espanjan korkeimmalla sarjatasolla Primera Divisiónissa Numancia on pelannut neljä kautta vuosina 1999–2001, 2004–2005 ja 2008–2009. Paras sijoitus on ensimmäisellä kaudella saavutettu 17. sija. Pelatessaan kolmannella sarjatasolla Segunda División B:ssä kaudella 1995–1996 seura menestyi cup-kilpailu Copa del Reyssä pudottaen pääsarjaseurat Real Sociedadin, Racing Santanderin ja Sporting Gijónin ennen puolivälierätappiota Barcelonaa vastaan.


title: CD Numancia

text: Numancian kotivärit ovat punainen ja sininen, ja sen kotistadionina toimii 9 500 -paikkainen, vuonna 1999 käyttöönotettu Los Pajaritos. Seuran nimi tulee muinaisesta Numantian () kylästä, jonka asukkaat taistelivat pitkään menestyksekkäästi roomalaisia valloittajia vastaan 100-luvulla eaa. Kylän rauniot sijaitsevat seitsemän kilometriä pohjoiseen nykypäivän Soriasta.


title: CD Numancia

text: Jalkapallon lisäksi seuralla on toimintaa lentopallossa, käsipallossa ja rytmisessä voimistelussa.


title: Barrett

text: Barrett on entisen Pink Floydin keulahahmon Syd Barrettin toinen sooloalbumi, joka julkaistiin vuonna 1970. Albumi on Barrettin viimeinen, joka sisältää täysin uutta materiaalia. Albumin tuottivat Pink Floydin jäsenet David Gilmour ja Rick Wright, joista Gilmour oli ollut mukana myös edellisen "The Madcap Laughs" -albumin teossa. Kummatkin myös soittavat "Barrettilla" ja laulavat taustoja.


title: Barrett

text: Syd Barrettille oli tällä albumilla tarkoitus antaa paremmat mahdollisuudet luovuuteen, sillä edellisen albumin nauhoitukset eivät olleet menneet toivotulla tavalla. Levytys meni nopeammin kuin ensimmäisellä sooloalbumilla, mutta loppujen lopuksi Barrett ei saanutkaan se parempaa ”luovuuden tilaa” kuin aikaisemminkaan.


title: Barrett

text: "Barrett" nauhoitettiin helmikuun ja heinäkuun 1970 välillä, ja se ilmestyi marraskuussa 1970. Albumi on edeltäjäänsäkin hajanaisempi, ja epätasaisesti laulaneen Barrettin käytös studiolla "painajaismaista" tuottajille ja muusikoille. Tuottaja David Gilmour kursi levyn kokoon Barrettin kitaralla säestämien ja laadultaan hyvin epätasaisten esitysten osista. Heinäkuun 1970 nauhoitukset kappaleista "Word Song" ja "It Is Obvious" jäivät Barrettin viimeisiksi studioäänityksiksi.


title: Barrett

text: Vaikka albumi ei ollutkaan aikaisemman "The Madcap Laughsin" kaltainen arvostelumenestys, sitä pidetään silti lähes yhtäläisenä teoksena. Albumin hyönteisaiheisen kannen maalasi Barrett itse.


title: Barrett

text: Kaikki kappaleet Syd Barrettin säveltämiä ja sanoittamia


title: Ann Brashares

text: Ann Brashares (1967 Aleksandria, Virginia, Yhdysvallat) on yhdysvaltalainen kirjailija, joka kirjoittaa lähinnä nuorille aikuisille. Hänen tunnetuimpia teoksiaan on sarja "The Sisterhood of the Travelling Pants".


title: Ann Brashares

text: Opiskeltuaan filosofiaa Brashares työskenteli kustannustoimittajana, vaikka hänen oli alun perin tarkoitus jatkaa opintojaan pidemmälle. Muutaman vuoden kustannustoimittajana työskenneltyään hän ryhtyi kirjoittamaan itse. "Neljä tyttöä ja maagiset farkut" (alkup. "The Sisterhood of the Travelling Pants") ilmestyi 2003 vuonna ja on menestynyt eri puolilla maailmaa. Sarjassa on sen jälkeen ilmestynyt neljä teosta. "Neljä tyttöä ja maagiset farkut" muokattiin samannimiseksi elokuvaksi vuonna 2005. Sittemmin Brashares on kirjoittanut romaanin myös aikuisille, "The Last Summer (of You and Me)", joka ilmestyi vuonna 2007.


title: Ann Brashares

text: Hän asuu New Yorkissa miehensä, taiteilija Jacob Collinsin kanssa, ja heillä on kolme lasta: Nathaniel, Samuel ja Susannah.


title: Theodore F. Green

text: Theodore Francis Green (2. lokakuuta 1867 Providence, Rhode Island – 19. toukokuuta 1966 Providence, Rhode Island) oli yhdysvaltalainen lakimies, sotilas ja demokraattisen puolueen poliitikko.


title: Theodore F. Green

text: Green syntyi Providencessä, Rhode Islandilla, ja valmistui Brownin yliopistosta. Hän palveli upseerina Espanjan ja Yhdysvaltain sodassa ja työskenteli myös lakimiehenä.


title: Theodore F. Green

text: Green toimi vuosina 1933–1937 Rhode Islandin 57. kuvernöörinä. Vuosina 1937–1961 hän istui Yhdysvaltain senaatissa. Senaatissa lopettaessaan 93-vuotias Green oli Yhdysvaltain siihenastisen historian vanhin senaattori.1937–1961


title: Theodore F. Green

text: T. F. Greenin lentoasema Warwickissa on nimetty Greenin mukaan.


title: Theodore F. Green

text: Greenin isoisoisä Jonathan Arnold ja isoisä James Burrill, Jr. olivat myös kummatkin mukana Yhdysvaltain politiikassa.


title: The Peel Session

text: The Peel Session on entisen Pink Floyd -keulakuvan Syd Barrettin ainoa soololivealbumi. Se julkaistiin 1987. Kappaleet nauhoitettiin legendaarisen John Peelin sessioissa 24. helmikuuta 1970, jolloin Barrett oli juuri julkaissut ensimmäisen sooloalbuminsa "The Madcap Laughs". Kappale "Two of a Kind" saattaa olla Rick Wrightin tekemä.


title: Elise Langenoja

text: Elise Tellervo Langenoja on suomalainen ääninäyttelijä. Hän on ollut äänenä useissa suomenkielisissä animaatiossa yli 15 vuotta. Langenoja työskentelee lisäksi Gasthaus Willa Elsa Ay -nimisessä yrityksessä.


title: Barbara Mikulski

text: Barbara Ann Mikulski (s. 20. heinäkuuta 1936 Baltimore, Maryland) on yhdysvaltalainen demokraattisen puolueen poliitikko. Hän toimi Yhdysvaltain senaattorina Marylandista vuodesta 1987 vuoteen 2017. Hän istui sitä ennen vuosina 1977–87 Yhdysvaltain edustajainhuoneessa.


title: Barbara Mikulski

text: Ennen politiikkaan lähtemistä Mikulkski työskenteli sosiaalityöntekijänä ja korkeakouluopettajana. Hän pyrki Yhdysvaltain kongressiin ensimmäisen kerran vuonna 1974, mutta ei vielä tuolloin tullut valituksi. Valintansa jälkeen Mikulski toimi Yhdysvaltain kongressissa yhtäjaksoisesti 30 vuoden ajan, kunnes hän päätti olla hakematta enää vuoden 2016 vaaleissa jatkokaudelle ja poistui näin senaatista tammikuussa 2017. Mikulskin seuraajaksi senaattiin nousi demokraattien Chris Van Hollen.


title: Willie Adams

text: Willie Adams (s. 22. kesäkuuta 1934) on kanadalainen poliitikko.


title: Willie Adams

text: Adams oli Kanadan senaatin jäsenistä pitkäaikaisin: pääministeri Pierre Trudeau nimitti hänet senaattoriksi 5. huhtikuuta 1977. Vuonna 2009 hänen täytettyään 75 vuotta hänen täytyi Kanadan lakien mukaisesti jäädä eläkkeelle poliittisesta virasta. Hän kuuluu Kanadan liberaalipuolueeseen.


title: Willie Adams

text: Adams edusti senaatissa Luoteisterritorioita ennen Nunavutin luomista vuonna 1999.


title: Willie Adams

text: Adams syntyi Fort Chimon kylässä, Quebecissa. Hän on naimisissa ja hänellä on kymmenen lasta joista yksi menehtyi vuonna 1983.


title: Liberaalidemokraattinen puolue

text: Liberaalidemokraattisen puolueen nimellä toimii useita poliittisia puolueita:


title: Tauno Suontausta

text: Tauno Erland Suontausta (18. helmikuuta 1907 Turku – 7. marraskuuta 1974 Helsinki) oli suomalainen hallintoneuvos ja oikeusoppinut. Suontausta oli Helsingin yliopiston kansainvälisen oikeuden dosentti 1948–1958.


title: Tauno Suontausta

text: SDP:tä edustanut Suontausta oli oikeusministerinä Fagerholmin I hallituksessa 1948–1950.


title: Tauno Suontausta

text: Suontaustalla oli merkittävä taustavaikuttajan asema presidentti Paasikiven lainopillisena neuvonantajana esim. käsiteltäessä Stalinin tekemää YYA-sopimusehdotusta kevättalvella 1948. Hän oli Suomen YYA-neuvotteluvaltuuskunnan pääsihteerinä Moskovassa maalis-huhtikuussa 1948.


title: Tauno Suontausta

text: Hänen veljensä Yrjö Suontausta oli vuodesta 1947 Korkeimman oikeuden jäsen ja vuosina 1945–1947 edistyspuolueen kansanedustaja.


title: Richard Wilbur

text: Richard Purdy Wilbur (1. maaliskuuta 1921 New York, New York – 14. lokakuuta 2017 Belmont, Massachusetts) oli yhdysvaltalainen runoilija.


title: Richard Wilbur

text: Wilbur syntyi New Yorkissa. Hän opiskeli Amherst Collegessa ja Harvardin yliopistossa. Valmistuttuaan Amherstista vuonna 1942 hän palveli vuosina 1943–1945 toisessa maailmansodassa. Sen jälkeen hän opetti vuosikymmeniä Wesleyan Universityssä ja Smith Collegessa.


title: Richard Wilbur

text: Wilbur julkaisi ensimmäisen runonsa jo 8-vuotiaana "John Martin’s Magazinessa". Hänen ensimmäinen kokoelmansa "The Beautiful Changes and Other Poems" julkaistiin vuonna 1947. Hän voitti kokoelmallaan "Things of This World" vuonna 1957 sekä Pulitzerin että National Book Awardin.


title: Richard Wilbur

text: Myöhemmällä urallaan Wilbur sai mm. toisen Pulitzerin (1989) ja Ruth Lillyn runopalkinnon (2006). Hänelle myönnettiin National Medal of Arts vuonna 1994.


title: Rakkauden kaksoiskäsky

text: Rakkauden kaksoiskäsky on kristillinen termi, jolla tarkoitetaan Jeesuksen Matteuksen ja Markuksen evankeliumeissa esittämää käskyä rakastaa Jumalaa yli kaiken ja lähimmäistä kuin omaa itseä. Kokonaisuudessaan raamatunkohta kuuluu


title: Rakkauden kaksoiskäsky

text: Jeesuksen ensimmäinen käsky on Viidennestä Mooseksen kirjasta, toinen Kolmannesta Mooseksen kirjasta. Käskyn katsotaan useimmissa kristinuskon muodoissa muodostavan kristillisen etiikan perustan.


title: Wilson Harris

text: Wilson Harris (24. maaliskuuta 1921 – 8. maaliskuuta 2018) oli guyanalainen kirjailija. Hän aloitti runoilijana, mutta sai sittemmin mainetta romaaneillaan ja esseistinä. Hän on julkaissut myös novelleja.


title: Wilson Harris

text: Harris syntyi New Amsterdamissa. Hän opiskeli Queen's Collegessa, Georgetownissa. Harris saapui Englantiin vuonna 1959 ja julkaisi ensimmäisen romaaninsa, "Palace of the Peacockin", vuonna 1960. Hänen myöhempiin romaaneihinsa lukeutuvat muun muassa "The Eye of the Scarecrow" (1965) sekä Jim Jonesin johtaman Kansan Temppeli -lahkon joukkoitsemurhaan pohjautuva "Jonestown" (1996).


title: Wilson Harris

text: Harris nimettiin vuonna 1984 Länsi-Intian yliopiston ja vuonna 2001 Liègen yliopiston kunniatohtoriksi.


title: Keski-Bosnian kantoni

text: Keski-Bosnian kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee nimensä mukaisesti Bosnia ja Hertsegovinan keskiosassa ja rajautuu Serbitasavaltaan sekä Zenica-Doboj’n kantoniin, Sarajevon kantoniin, Hertsegovina-Neretvan kantoniin ja Kantoni 10:een. Keski-Bosnian kantonin pinta-ala on 3 189 neliökilometriä ja siellä on 273 149 asukasta (vuonna 2013). Kantoni jakautuu 12 kuntaan: Bugojno, Busovača, Dobretići, Donji Vakuf, Fojnica, Gornji Vakuf-Uskoplje, Jajce, Kiseljak, Kreševo, Novi Travnik, Travnik ja Vitez. Pääkaupunkina toimii Travnik.


title: Keski-Bosnian kantoni

text: Kantoni on bosniakkienemmistöinen. Suurin vähemmistö on kroaatit.


title: Una-Sanan kantoni

text: Una-Sanan kantoni () on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan luoteiskulmassa Kroatian rajalla. Idässä se rajautuu Bosnian serbitasavaltaan ja etelässä Kantoni 10:een. Una-Sanan kantonin pinta-ala on 4 125 neliökilometriä ja siellä on 299 343 asukasta (vuonna 2013). Kantoni jakautuu kahdeksaan kuntaan: Bihać, Bosanska Krupa, Bosanski Petrovac, Bužim, Cazin, Ključ, Sanski Most ja Velika Kladuša. Pääkaupunkina toimii Bihać.


title: Una-Sanan kantoni

text: Kantoni on saanut nimensä Una- ja Sanajoilta. Kantoni on bosniakkienemmistöinen. Pääosa serbivähemmistöstä elää Bosanski Petrovacin kunnassa.


title: Una-Sanan kantoni

text: Una-Sana on Kroatian ympäröimä ja koska molemmat maat ovat kuuluneet Jugoslaviaan, tärkeät liikennereitit Zagrebista Adrianmeren rannikolle kulkevat kantonin kautta, kuten Bosanska Novi–Bihać–Knin-rautatie.


title: Frank Lautenberg

text: Frank Raleigh Lautenberg (23. tammikuuta 1924 – 3. kesäkuuta 2013) oli yhdysvaltalainen liikemies ja demokraattisen puolueen poliitikko. Hän toimi Yhdysvaltain senaattorina New Jerseystä vuosina 1982–2001 ja jälleen vuodesta 2003 kuolemaansa asti.


title: Frank Lautenberg

text: Lautenberg oli juutalainen. Hänen vanhempansa olivat Venäjän ja Puolan juutalaisia. Lautenbergiltä on ensimmäisestä avioliitostaan neljä lasta.


title: Hertsegovina-Neretvan kantoni

text: Hertsegovina-Neretvan kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan eteläosassa ja rajautuu Serbitasavaltaan, Sarajevon, Keski-Bosnian ja Länsi-Hertsegovinan kantoneihin, Kantoni 10:een sekä Adrianmereen ja Kroatiaan. Hertsegovina-Neretvan kantonin pinta-ala on 4 401 neliökilometriä ja siellä on 236 278 asukasta (vuonna 2013). Kantoni jakautuu yhdeksään kuntaan: Čapljina, Čitluk, Jablanica, Konjic, Mostar, Neum, Prozor-Rama, Ravno ja Stolac. Pääkaupunkina toimii Mostar.


title: Hertsegovina-Neretvan kantoni

text: Hertsegovina-Neretva on ainoa kantoni, josta on yhteys merelle. Neumin kaupungissa (2 000 as.) on 26 km rantaviivaa. Neretva virtaa Konjicin, Jablanican, Mostarin ja Čapljinan kautta ennen laskemistaan mereen. Kantonissa on myös suuria järviä, kuten Jablanicajärvi Jablanican kaupungin lähellä.


title: Tuzlan kantoni

text: Tuzlan kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan koillisosassa ja rajautuu Serbitasavaltaan, Brčkon piirikuntaan ja Zenica-Doboj’n kantoniin. Tuzlan kantonin pinta-ala on 2 649 neliökilometriä ja siellä on 477 278 asukasta (vuonna 2013). Kantoni jakautuu 13 kuntaan: Banovići, Čelić, Doboj Istok, Gradačac, Gračanica, Kladanj, Kalesija, Lukavac, Sapna, Srebrenik, Teočak, Tuzla ja Živinice. Pääkaupunkina toimii Tuzla.


title: Tuzlan kantoni

text: Enemmistönä ovat bosniakit (60 %), seuraavaksi eniten on serbejä (29 %) ja kroaatteja (9 %). Serbejä asuu enimmäkseen Tuzlassa, kroaatteja lisäksi Živinicessa ja Srebrenikissä.


title: Reformipuolue

text: Reformipuolue voi tarkoittaa muun muassa seuraavia puolueita:


title: Aki Månsson

text: Aki Månsson (s. 1976 Helsinki) on suomalainen kuvataiteilija, kuvittaja ja sarjakuvapiirtäjä. Hänen tuotoksiaan ovat "Z-lehden" vuosina 2002 ja 2006 julkaisemat "Ei niin hullunkuriset perheet" -pelikortit. Månssonin sarjakuvia on julkaistu muun muassa "Z-lehdessä" 1998–2005, "Pienessä kurpitsassa", "Tursaassa" ja "Vacuumissa".


title: M. R. Štefánikin lentoasema

text: M. R. Štefánikin lentoasema eli Bratislavan lentoasema (; ) on kansainvälinen lentoasema Slovakiassa yhdeksän kilometriä Bratislavasta koilliseen. Se on Slovakian suurin kansainvälisen liikenteen lentoasema.


title: M. R. Štefánikin lentoasema

text: Bratislavan lentoasema on profiloitunut erityisesti halpalentokentäksi, ja Wienin lentoasema toimii täyden palvelun lentokenttänä.


title: M. R. Štefánikin lentoasema

text: Lentoasemalla on kaksi kiitotietä (04/22 ja 13/31), joiden pituudet ovat 2 900 ja 3 190 metriä. Kiitotiet kunnostettiin 1980-luvulla.


title: M. R. Štefánikin lentoasema

text: Lentoaseman kapasiteetti on noin kaksi miljoonaa matkustajaa. Vuonna 2006 kentän kautta kulki 1 937 642 matkustajaa. Lentoaseman matkustajaliikenne on viime vuosina hieman hiljentynyt, sillä läheinen Wienin kansainvälinen lentoasema sijaitsee ainoastaan 55 kilometrin päässä. Nykyisin Wienin lentoasema on keskittynyt enemmän normaaliin lentoliikenteeseen ja Bratislava hoitaa halpalentoliikenteen. Suosituimmat kohteet Bratislavasta ovat Praha, Pariisi, Lontoo, Košice, Amsterdam, Moskova ja München. Lentoyhtiöistä suurin on SkyEurope, joka kuljettaa 48 prosenttia lentoaseman matkustajista. Muut ovat Slovak Airlines (19 %), Czech Airlines (9,7 %), Austrian Airlines (4,5 %) ja Air Slovakia (5 %).


title: M. R. Štefánikin lentoasema

text: Lentoasemalla on kaksi terminaalia. Lähtevien lentojen terminaali on vuonna 1971 valmistunut terminaali A, saapuvien 1994 valmitunut terminaali B. 1990-luvulla valmistui B-terminaalin lisäksi uusi lennonjohtotorni.


title: M. R. Štefánikin lentoasema

text: Lentoasema sijaitsee yhdeksän kilometrin päässä Bratislavasta, jonka päärautatieasemalle pääsee lentoasemalta lähiliikenteen bussilla 61. Monet yhdysbussit kuljettavat matkustajia kentältä myös Wieniin.


title: Granada 74

text: Club Granada 74 oli espanjalainen jalkapalloseura Granadan kunnasta Andalusiasta. Sen edustusjoukkue pelasi parhaimmillaan Espanjan toiseksi korkeimmalla sarjatasolla Segunda Divisiónissa. Vuodet 1999–2007 seura toimi Murciassa nimellä Club de Fútbol Ciudad de Murcia.


title: Granada 74

text: Club Granada 74:n emoseura on vuonna 1974 perustettu granadalainen Club Polideportivo Granada 74, joka on pelannut Andalusian aluesarjoissa ja 1990-luvun puolivälistä lähtien Espanjan neljänneksi korkeimmalla sarjatasolla Tercera Divisiónissa. Seuralla on toimintaa myös uinnissa.


title: Granada 74

text: Club Granada 74:n laillinen edeltäjä oli kuitenkin murcialainen Club de Fútbol Ciudad de Murcia, jonka aiemmin Real Murciaa pelaajana edustanut Enrique "Quique" Pina perusti kesällä 1999. Seuran kehitys oli vahvasti nousujohteista jo sen ensimmäisistä vuosista lähtien. Pelattuaan vuoden aluesarjassa se nousi kaudeksi 2000–2001 alimmalle kansalliselle sarjatasolle Tercera Divisióniin. Tercerasta se nousi jo yhden kauden jälkeen Segunda División B:hen ja tästä kahden kauden jälkeen Segunda Divisióniin.


title: Granada 74

text: Kahdella ensimmäisellä kaudellaan Segunda Divisiónissa Ciudad de Murcia sijoittui sijoille 17 ja 18, ja onnistui täpärästi säilyttämään sarjapaikkansa. Kaudella 2005–2006 seurasi selvä parannus, kun seura taisteli viimeiseen kierrokseen asti noususta pääsarja Primera Divisióniin. Ciudad de Murcia jäi lopulta kahden pisteen päähän kolmannen ja viimeisen nousijan paikan vieneestä Levantesta. Kaudella 2006–2007 Ciudad de Murcia sijoittui jälleen Segunda Divisiónin neljänneksi, tällä kertaa 13 pisteen päähän kolmanneksi sijoittuneesta paikallisvastustajastaan Real Murciasta.


title: Granada 74

text: Kausi 2006–2007 jäi Ciudad de Murcian viimeiseksi tällä nimellä ja Murciassa, sillä 6. kesäkuuta 2007 CP Granada 74:n puheenjohtaja, liikemies Carlos Marsá osti Ciudad de Murcian osakekannan, siirsi seuran Granadaan ja vaihtoi sen nimeksi Club Granada 74. Vanhan CP Granada 74:n alaisuudessa jatkoivat toimintaansa juniorijoukkueet ja sen edustusjoukkue toimi uuden seuran reservijoukkueena. Kaudella 2006–2007 Tercera Divisiónissa pelannut Ciudad de Murcian reservijoukkue puolestaan siirtyi Murciasta 15 kilometrin päähän Lorquín kuntaan, yhdistyi niin ikään Tercerassa pelanneen Escuela Municipal Deporte Lorquín kanssa ja vaihtoi nimekseen Club Atlético Ciudad de Lorquí.


title: Granada 74

text: Granada 74:n pelaaminen Segunda Divisiónissa oli pitkään epäselvää Espanjan kuninkaallisen jalkapalloliiton, Euroopan jalkapalloliiton ja Kansainvälisen jalkapalloliiton asetuttua vastustamaan seuran tapaa käytännössä ostaa sarjapaikka. Puheenjohtaja Marsán mukaan kyseessä ei kuitenkaan ollut sarjapaikan ostaminen, vaan ainoastaan Ciudad de Murcian osoitteen- ja nimenmuutos, jota väitettä tuki vanhan seuran CP Granada 74:n toiminnan jatkuminen entisellään. Toimintatapa oli myös Espanjan jalkapalloliigan sääntöjen sallima. Ratkaisu tuli lopulta vasta kauden avausottelua edeltävänä päivänä, jolloin Sveitsin Lausannessa toimiva urheilun välimiesoikeus päätti asian seuran ja liigan hyväksi.


title: Granada 74

text: Granada 74:n kokoonpano koostui kaudella 2007–2008 pääasiassa Ciudad de Murcian entisistä pelaajista, joilla oli voimassa oleva sopimus. Joukkueen kohtalona oli kuitenkin pudota Segunda División B:hen heti ensimmäisen kauden jälkeen. Myös kausi 2008–2009 Segunda B:ssä päättyi putoamiseen, ja seura lakkautettiin talousvaikeuksien vuoksi kesällä 2009.


title: Granada 74

text: Kaudella 2007–2008 Granada 74:n kotikenttänä toimi noin 50 kilometriä Granadasta etelään Motrilin kunnassa sijaitseva Escribano Castillan stadion. Stadionin kapasiteetti on noin 4 400 katsojapaikkaa, ja sitä käyttää myös paikallinen Motril CF. Motriliin Granada 74 päätyi, koska se ei päässyt sopuun Granadan kunnanjohdon ja muiden granadalaisseurojen Granada CF:n ja Granada Atléticon kanssa Los Cármenesin stadionin käytöstä. Suunnitelmissa oli myös uuden 14 000 -paikkaisen stadionin rakentaminen Motriliin.


title: Barbara Billingsley

text: Barbara Billingsley (s. Barbara Lillian Combes; 22. joulukuuta 1915 – 16. lokakuuta 2010) oli yhdysvaltalainen näyttelijä.


title: Barbara Billingsley

text: Billingsley syntyi Los Angelesissa. Hänellä oli rooli mm. June Cleaverina tilannekomediassa "Leave It to Beaver". Oltuaan pitkään poissa julkisuudesta hän esiintyi vuonna 1980 elokuvassa "Hei, me lennetään!".


title: Barbara Billingsley

text: Billingsley toimi myös ääninäyttelijänä sarjassa "Pikkumuppetit", jota näytettiin vuosina 1984–1991. Hän kuoli 94-vuotiaana Kalifornian Santa Monicassa.


title: Zenica-Doboj’n kantoni

text: Zenica-Doboj’n kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan keskiosassa ja rajautuu Serbitasavaltaan, Tuzlan kantoniin, Sarajevon kantoniin ja Keski-Bosnian kantoniin. Zenica-Doboj’n kantonin pinta-ala on 3 415 neliökilometriä ja siellä on 385 067 asukasta (vuonna 2013). Kantoni jakautuu 12 kuntaan: Breza, Doboj Jug, Kakanj, Maglaj, Olovo, Tešanj, Usora, Vareš, Visoko, Zavidovići, Zenica ja Žepče. Pääkaupunkina toimii Zenica.


title: Zenica-Doboj’n kantoni

text: Toinen kantonin nimessä mainittu kaupunki Doboj jäi Serbitasavallan puolelle, vaikka osa entistä kuntaa sijaitseekin federaation puolella. Enemmistönä kantonissa ovat bosniakit (83 %), seuraavaksi eniten on kroaatteja (13 %) ja serbejä (2,5 %).


title: Bosnian Podrinjen kantoni

text: Bosnian Podrinjen kantoni Goražde (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan itäosassa ja rajautuu Serbitasavaltaan ja Sarajevon kantoniin. Bosnian Podrinjen kantonin pinta-ala on 505 neliökilometriä ja siellä on 25 336 asukasta (vuonna 2013). Kantoni jakautuu kolmeen kuntaan: Foča-Ustikolina, Goražde ja Pale-Prača. Pääkaupunkina toimii Goražde.


title: Bosnian Podrinjen kantoni

text: Enemmistönä kantonissa ovat bosniakit (98,6 %). Podrinje on Drinajoen laaksoa Serbian ja Bosnia ja Hertsegovinan alueella. Bosnia ja Hertsegovinassa suurin osa siitä sijaitsee Serbitasavallan alueella.


title: Posavinan kantoni

text: Posavinan kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan pohjoisosassa Kroatian rajalla Savajoen varrella. Se koostuu kahdesta federaation eksklaavista ja on pinta-alaltaan federaation kantoneista pienin. Kroatian lisäksi kantoni rajautuu Serbitasavaltaan ja Brčkon piirikuntaan. Posavinan kantonin pinta-ala on 325 neliökilometriä ja siellä on 48 089 asukasta (vuonna 2013). Kantoni jakautuu kolmeen kuntaan: Domaljevac-Šamac, Odžak ja Orašje. Pääkaupunkina toimii Orašje.


title: Posavinan kantoni

text: Kantonissa enemmistönä ovat kroaatit (73 %). Posavina on Savan laaksoa merkitsevä slaavilainen nimi. Historiallisesti Posavinaksi kutsuttu alue jatkuu Serbitasavaltaan ja Kroatian puolelle, joten kantonia kutsutaan joskus Bosnian Posavinaksi.


title: Posavinan kantoni

text: Tasainen jokilaakso on hyvää maanviljelysaluetta.


title: Daniel DeSanto

text: Daniel DeSanto (s. 6. maaliskuuta 1980) on kanadalainen näyttelijä, joka tuli tunnetuksi televisiosarjasta "Pelottaako?" sekä elokuvasta Mean Girls.


title: Daniel DeSanto

text: DeSanto kävi Martingrove Collegiate Institute High schoolissa, josta hän valmistui vuonna 1999. Tämän jälkeen DeSanto siirtyi opiskelemaan television pariin Ryerson Polytechnical yliopistoon.


title: Länsi-Hertsegovinan kantoni

text: Länsi-Hertsegovinan kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan eteläosassa ja rajautuu Hertsegovina-Neretvan kantoniin, Kantoni 10:een ja Kroatiaan. Länsi-Hertsegovinan kantonin pinta-ala on 1 362 neliökilometriä ja siellä on 97 893 asukasta (vuonna 2013). Kantoni jakautuu neljään kuntaan: Grude, Ljubuški, Posušje ja Široki Brijeg. Pääkaupunkina toimii Široki Brijeg.


title: Länsi-Hertsegovinan kantoni

text: Enemmistönä kantonissa ovat kroaatit.


title: Max Engman

text: Max Robert Engman (s. 27. syyskuuta 1945 Helsinki) on suomalainen historiantutkija, joka toimi Åbo Akademin yleisen historian professorina vuodesta 1985 vuoteen 2011. Hänen tutkimuskohteitaan ovat muun muassa muuttoliikkeet, pietarinsuomalaisten historia ja ensimmäisen maailmansodan jälkeinen poliittinen historia.


title: Max Engman

text: Engman palkittiin vuonna 2007 Ruotsin suurimmalla historiapalkinnolla "Hertig Karls prisillä" ensimmäisenä ei-ruotsalaisena. Vuonna 2016 hän sai Ruotsin suurimman tietokirjapalkinnon "Stora fackboksprisetin" teoksestaan "Språkfrågan: Finlandssvenskhetens uppkomst 1812–1922", ja vuonna 2017 hänelle myönnettiin Tollanderin palkinto samasta teoksesta.


title: Sune Jungar

text: Sune Harald Jungar (s. 8. lokakuuta 1936 Jepua) on suomalainen historiantutkija ja Åbo Akademin pohjoismaisen historian professori emeritus (1976–1999).


title: Sune Jungar

text: Jungar on tutkinut Venäjän ja Neuvostoliiton suhteita Pohjoismaihin.


title: Kantoni 10

text: Kantoni 10 (, , ) tai Hertseg-Bosnian kantoni () on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan länsiosassa ja rajautuu Serbitasavaltaan, Una-Sanan, Keski-Bosnian, Hertsegovina-Neretvan ja Länsi-Hertsegovinan kantoneihin sekä Kroatiaan. Kantoni 10:n pinta-ala on 4 934 neliökilometriä ja siellä on 90 727 asukasta (vuonna 2013). Kantoni jakautuu kuuteen kuntaan: Bosansko Grahovo, Drvar, Glamoč, Kupres, Livno ja Tomislavgrad. Kantonin pääkaupunkeina toimivat Livno ja Tomislavgrad.


title: Kantoni 10

text: Paikallishallitus käyttää kantonista nimeä "Hercegbosanska županija", mikä viittaa Bosnian kroaattien Jugoslavian hajoamissotien aikaiseen laillisuudeltaan kyseenalaiseen Hertseg-Bosnian valtiomuodostelmaan. Tämä vuoksi siitä on käytetty eri nimiä kuten Länsi-Bosnian kantoni (Западнобосански кантон) tai Livnon kantoni (Livanjski kanton). Federaation perustuslaillinen oikeus tuomitsi paikallishallituksen nimen olevan perustuslain vastainen. Oikeus on lisäksi kieltänyt kantonin perustuslaissa määritellyn lipun ja vaakunan.


title: Heikki Solin

text: Heikki Lauri Abel Solin (s. ) on suomalainen antiikintutkija ja Helsingin yliopiston latinalaisen filologian emeritusprofessori.


title: Heikki Solin

text: Roomalaiseen epigrafiikkaan ja antiikin onomastiikkaan erikoistunut Solin oli Suomen Rooman-instituutin johtajana 1976–1979 ja Helsingin yliopiston klassillisen filologian (latinalaisen filologian) professorina 1985–2003. Hän oli vierailevana professorina Heidelbergissä vuosina 1981–1983, Hampurissa vuonna 1990 ja Oxfordissa vuonna 1994 (British Academy Visiting Professor).


title: Heikki Solin

text: Professori Solin on ollut Suomalaisen Tiedeakatemian jäsen vuodesta 1983 ja Academia Europæan jäsen vuodesta 1989.


title: Ohtaharan oireyhtymä

text: Ohtaharan oireyhtymä on synnynnäinen neurologinen häiriö, johon kuuluu mm. epilepsiaa ja vaikeaa kehitysvammaisuutta.


title: Ohtaharan oireyhtymä

text: Ohtaharan oireyhtymä alkaa oireilla lapsen ensimmäisten elinkuukausien, monesti jopa ensimmäisten elinpäivien aikana, ja johtaa usein huomattavan ennenaikaiseen kuolemaan: monet menehtyvät jo kahden ensimmäisen elinvuotensa aikana.


title: Ohtaharan oireyhtymä

text: Ohtaharan oireyhtymä "löydettiin" vuonna 1976. Sairauden ei tiedetä olevan perinnöllinen. Oireyhtymää on havaittu esiintyvän jonkin verran enemmän pojilla kuin tytöillä.


title: Ohtaharan oireyhtymä

text: Ohtaharan oireyhtymä on hyvin harvinainen: on arvioitu, että noin 0,2 % kaikista epileptikkolapsista kärsii siitä.


title: Jyri Vaahtera

text: Jyri Vaahtera (s. 27. syyskuuta 1959) on suomalainen antiikintutkija (filologi). Rooman tasavallan ajan valtiollisiin instituutioihin ja uskontoon sekä antiikin historiankirjoitukseen erikoistunut Vaahtera on toiminut Turun yliopiston antiikin kielten ja kulttuurin professorina vuodesta 2003 lähtien (ordinariuksena alkaen 2006).


title: Jyri Vaahtera

text: Vaahtera kirjoitti ylioppilaaksi vuonna 1978. Hän valmistui filosofian kandidaatiksi vuonna 1991 ja väitteli filosofian tohtoriksi Turun yliopistosta vuonna 2000.


title: Ryan O’Neal

text: Ryan O’Neal (s. 20. huhtikuuta 1941 Los Angeles, Kalifornia) on yhdysvaltalainen näyttelijä.


title: Ryan O’Neal

text: O’Neal tuli tunnetuksi roolistaan Rodney Harringtonina "Peyton Place" -televisiosarjassa vuosina 1964–1969. Hän oli ehdokkaana miespääosan Oscarin saajaksi vuoden 1970 elokuvasta "Rakkaustarina", joka toi O’Nealille myös parhaan näyttelijän Golden Globe -ehdokkuuden vuonna 1971. Golden Globe -ehdokkuuden musikaalien ja komedioiden sarjassa hänelle toi rooli elokuvassa "Paperikuu" vuonna 1974. Tässä elokuvassa yksi hänen vastanäyttelijöistään oli oma tyttärensä Tatum O’Neal.


title: Ryan O’Neal

text: Ryan O’Nealin taiteellisesti merkittävimpiin suorituksiin kuuluu nimirooli Stanley Kubrickin elokuvassa "Barry Lyndon" (1975).


title: Björn Forsén

text: Björn Forsén (s. 1963) on suomalainen historioitsija. Hän toimii Suomen Ateenan-instituutin johtajana vuodesta 2018. Hän on toiminut instituutin johtajana myös aiemmin vuosina 2004–2007.


title: Björn Forsén

text: Forsén on historian dosentti ja yliopistonlehtori Helsingin yliopistossa sekä antiikin kulttuurin ja yhteiskunnan dosentti Lundin yliopistossa. Hän toimii Helsingin yliopiston historian vs. professorina, ja on toiminut vierailevana tutkijana mm. Cincinnatin, Harvardin ja Heidelbergin yliopistoissa.


title: Björn Forsén

text: Forsén on tutkinut muun muassa antiikin ajan uskontohistoriaa, erityisesti Kreikan ja muun Välimeren seudun historiaa ja asutushistoriaa, kaupunkivaltioita Euroopassa antiikista 1800-luvulle saakka sekä Suomen ja Saksan suhteita maailmansotien välisenä aikana. Kreikassa Forsén on muun muassa suorittanut kaivauksia Arachamíteen (Arachamítai) Artemis Lykoatiksen pyhäkköalueella sekä johtanut Thesprotian Kokytós-joen laakson monitieteellistä tutkimushanketta.


title: Hannu Hirvikoski

text: Hannu Hirvikoski (3. marraskuuta 1942 Toholampi – 21. joulukuuta 2014 Helsinki) oli suomalainen kustantaja (Edico Oy) ja kirjailija. Hän oli päätoiminen kirjailija vuodesta 1987. Hirvikoski teki kirjailijavierailuja ja esiintyi kirjastoissa, kouluilla, erilaisissa oppilaitoksissa, yliopistoilla ja seurakunnissa Suomessa ja Ruotsissa.


title: Hannu Hirvikoski

text: Hirvikosken työhuone oli vuosina 1990–2003 Helsingissä kirjailijatalo Villa Kivessä, jossa huone oli tutustumiskohteena muun muassa koululaisille ja kirjallisuuspiiriläisille. Vuodesta 2004 työhuone on ollut ”Kallion kirkon kupeessa”.


title: Hannu Hirvikoski

text: Hannu Hirvikoski piti lukuisia esitelmiä ja kirjoitti lehtiartikkeleita Töölönrannan alueesta ja huviloiden historiasta.


title: Mika Kajava

text: Mika Ilmari Kajava (s. 31. toukokuuta 1959 Kuopio) on suomalainen antiikintutkija (filologi). Epigrafiikkaan ja onomastiikkaan erikoistunut Kajava, joka oli Suomen Rooman-instituutin johtajana 2003–2006, on toiminut Helsingin yliopiston Kreikan kielen ja kirjallisuuden professorina vuodesta 2005 lähtien. Hän on myös ollut Turun yliopiston antiikin kielten ja kulttuurin professuurin haltija vuosina 2002–2005.


title: Bayeux

text: Bayeux [] on kaupunki ja kunta Ranskassa, Calvadosin departementissa. Bayeux’ssa oli 14 961 asukasta vuoden 1999 väestönlaskennassa. Kunnan pinta-ala on seitsemän neliökilometriä. Se sijaitsee muutamia kilometrejä Englannin kanaalin rannalta. Kaupunki on saanut nimensä aluetta hallinneen kelttiläisheimon mukaan. Toisen maailmansodan aikana se oli ensimmäisiä kaupunkeja, jotka vapautettiin Normandian maihinnousussa.


title: Bayeux

text: Kaupunki tunnetaan parhaiten Bayeux’n seinävaatteesta, joka on edelleen nähtävänä kaupungissa Centre Guillaume le Conquérant -museossa.


title: Marju Lauristin

text: Marju Lauristin (s. 7. huhtikuuta 1940 Tallinna) on virolainen journalisti, sosiaalidemokraattinen poliitikko ja Tarton yliopiston emeritaprofessori. Hän oli Viron sosiaalidemokraattisen puolueen ensimmäinen puheenjohtaja 1990–1995.


title: Marju Lauristin

text: Marju Lauristinin vanhemmat olivat Neuvosto-Viron alkuvaiheen näkyvät poliitikot, Johannes Lauristin ja Olga Lauristin. Isäpuoli oli myös Neuvosto-Viron politiikan näkyvä hahmo Hendrik Allik ja velipuoli uudelleensyntyneen Viron politiikassakin toiminut Jaak Allik.


title: Marju Lauristin

text: Lauristin on väitellyt sosiologian tohtoriksi ja työskenteli neuvostoaikana Viron radiossa ja opetustehtävissä Tarton yliopistolla. Hän osallistui Viron itsenäisyysliikehdintään vuonna 1980 allekirjoittamalla ns. neljänkymmenen kirjeen. Monet kirjeen allekirjoittajista joutuivat vaikeuksiin ja Lauristinkin säilytti vain täpärästi kommunistisen puolueen jäsenyyden, minkä menettäminen olisi samalla tietänyt loppua hänen yliopistouralleen.


title: Marju Lauristin

text: Lauristin oli laulavan vallankumouksen keskeinen johtohahmo. Hänet valittiin Neuvostoliiton korkeimpaan neuvostoon vuonna 1989 sen ensimmäisissä ja viimeisissä suhteellisen vapaissa vaaleissa, ja myöhemmin Lauristin valittiin vielä Viron korkeimman neuvoston jäseneksi. Kommunistisen puolueen jäsenyydestä Lauristin luopui vuonna 1990 ollessaan perustamassa Sosiaalidemokraattista puoluetta. Hän hoiti sosiaaliministerin virkaa Mart Laarin hallituksessa vuosina 1992–1994.


title: Marju Lauristin

text: Ministerin tehtävien jälkeen Lauristin oli vielä Riigikogun jäsenenä ja toimi tämän jälkeen Tarton yliopiston sosiaalipolitiikan professorina. Hänet valittiin Euroopan parlamenttiin vuoden 2014 eurovaaleissa.


title: Marju Lauristin

text: Viron kuntavaaleissa lokakuussa 2017 Lauristin valittiin Tarton kaupunginvaltuustoon. Hän kertoi jättävänsä paikkansa Euroopan parlamentissa ja palaavansa Viroon. Valtuustotyön lisäksi Lauristin suunnitteli jatkavansa työtään Tarton yliopistolla. Lauristinin tilalle Euroopan parlamenttiin nousi sosiaalidemokraattien Ivari Padar.


title: Olli Salomies

text: Olli Ilmari Salomies (s. 12. helmikuuta 1951 Lontoo) on suomalainen antiikintutkija (filologi). Latinalaiseen epigrafiikkaan ja onomastiikkaan erikoistunut Salomies on toiminut Helsingin yliopiston latinan kielen ja Rooman kirjallisuuden professorina vuodesta 1993. Hän on myös ollut Suomen Ateenan-instituutin johtaja vuosina 1997–2000. Salomiehen isä oli suurlähettiläs Martti Salomies ja isoisä arkkipiispa Ilmari Salomies.


title: Olli Salomies

text: Salomies valmistui filosofian kandidaatiksi 1976, filosofian lisensiaatiksi 1984 ja tohtoriksi hän väitteli 1988.


title: Olli Salomies

text: Hän on ollut vuodesta 2001 Suomalaisen Tiedeakatemian jäsen ja vuodesta 2015 Academia Europæan jäsen.


title: Martha Layne Collins

text: Martha Layne Collins (s. 7. joulukuuta 1936 Bagdad, Kentucky) on yhdysvaltalainen poliitikko. Hän kuuluu Yhdysvaltain demokraattiseen puolueeseen.


title: Martha Layne Collins

text: Collins on valmistunut Kentuckyn yliopistosta. Hän toimi vuosina 1979–1983 Kentuckyn varakuvernöörinä ja sen jälkeen vuoteen 1987 osavaltion 56. kuvernöörinä. Häntä seurasi jälkimmäisessä virassa Wallace G. Wilkinson.


title: Nellie Tayloe Ross

text: Nellie Tayloe Ross (29. marraskuuta 1876 – 19. joulukuuta 1977) oli yhdysvaltalainen demokraattisen puolueen poliitikko.


title: Nellie Tayloe Ross

text: Ross toimi vuosina 1925–1927 Wyomingin neljäntenätoista kuvernöörinä. Hän oli kaikkien aikojen ensimmäinen nainen, joka toimi Yhdysvalloissa osavaltion kuvernöörin virassa. Hän aloitti kuvernöörinä kaksi kuukautta miehensä, osavaltion kahdentenatoista kuvernöörinä vuodesta 1923 toimineen William B. Rossin kuoleman jälkeen. Kuvernööriaikansa jälkeen Nellie Tayloe Ross toimi vuosina 1933–1953 Yhdysvaltain rahapajan, United States Mintin johtajana.


title: Nellie Tayloe Ross

text: Ross eli 101-vuotiaaksi ja kuoli Washingtonissa joulukuussa 1977.


title: Caitriona Murphy

text: Caitriona Murphy (s. 1987) on kanadalainen ääninäyttelijä. Hänen tunnetuin ääniroolinsa on Hilary sarjassa Beyblade V-Force ja Beyblade G-Revolution.


title: JK Vaprus Pärnu

text: JK Vaprus Pärnu on jalkapalloseura Pärnusta, Virosta. Seura on perustettu vuonna 1922, ja sen miesten edustusjoukkue pelaa Viron toiseksi korkeimmalla tasolla, eli Esiliigassa.


title: JK Vaprus Pärnu

text: Vuonna 2001 AS Levadia Pärnu voitti Esiliigan ja pääsi Viron ensimmäiselle sarjatasolle, Meistriliigaan. Seuraavana vuonna joukkue putosi Meistriliigasta ja yhdistyi JK Vaprus Pärnun kanssa ja kaikki AS Levadia Pärnun joukkueesta meni JK Vaprus Pärnulle. Vuonna 2003, kun joukkueen nimi oli JK Vaprus Pärnu, se sijoittui Esiliigassa seitsemänneksi ja putosi Viron kolmannelle sarjatasolle. Vuonna 2004 JK Vaprus Pärnu voitti kolmannen sarjatason ja pääsi takaisin Esiliigan. Vuonna 2005 se voitti heti ensimmäisellä kaudella Esiliigan ja nousi nousi Meistriliigan, missä oli ollut kaudella 2002. Vuonna 2006 JK Vaprus Pärnulla ei mennyt kovin hyvin kun se sijoittui Meistriliigassa seitsemänneksi. Kauden 2008 päätteeksi seura putosi takaisin Esiliigaan.


title: JK Vaprus Pärnu

text:
"*nimellä AS Levadia Pärnu"
"**nimellä Pärnu Linnameeskond"


title: Oberlin

text: Oberlin voi tarkoittaa seuraavia:


title: Tatum O’Neal

text: Tatum Beatrice O’Neal (s. 5. marraskuuta 1963 Los Angeles, Kalifornia) on yhdysvaltalainen näyttelijä, joka muistetaan parhaiten 1970-luvun lapsitähtenä. Hän sai esikoisroolistaan vuoden 1973 elokuvassa "Paperikuu" parhaan naissivuosan Oscar-palkinnon historian nuorimpana palkittuna, vain kymmenvuotiaana. Elokuvassa yksi hänen vastanäyttelijöistään oli hänen isänsä Ryan O’Neal.


title: Tatum O’Neal

text: O’Neal seurusteli 1970-luvun lopulla Michael Jacksonin kanssa. Hänet muistetaan myös vaiheikkaasta avioliitostaan tennispelaaja John McEnroen kanssa vuosina 1986–1992. Pariskunnalla on kolme yhteistä lasta.


title: Lämpöliike

text: Lämpöliike on lämmöstä johtuvaa aineen osasten liikettä. Lämpöliike on sitä voimakkaampaa, mitä korkeampi on kappaleen lämpötila. Aine koostuu atomeista tai niiden yhdisteistä, molekyyleista. Kiinteässä aineessa aineosaset värähtelevät lämpöliikkeen takia lähes paikallaan. Kun lämpötila nousee, voimistuva lämpöliike rikkoo aineen kiderakenteen. Nesteessä atomit tai molekyylit liikkuvat vapaasti, mutta niiden välinen vetovoima yhä sitoo niitä. Kaasuuntuneessa aineessa lämpöliike on niin nopeaa, ettei atomien tai molekyylien keskinäisillä vetovoimilla ole olennaista merkitystä.


title: Lämpöliike

text: Lämpöliike aiheuttaa muun muassa lämpölaajenemisen ja Brownin liikkeenä tunnetun ilmiön. Kaasun osasten lämpöliike noudattaa Maxwellin–Boltzmannin jakaumaa.


title: CD Castellón

text: Club Deportivo Castellón on espanjalainen jalkapalloseura Castellónista Valencian alueelta. Seura perustettiin vuonna 1922, ja sen edustusjoukkue pelaa Espanjan neljänneksi korkeimmalla sarjatasolla Tercera Divisiónissa.


title: CD Castellón

text: Espanjan pääsarjassa Primera Divisiónissa Castellón on pelannut yhteensä 11 kautta. Kaudella 1972–1973 seura sijoittui pääsarjan viidenneksi ja pelasi cup-kilpailu Copa del Reyn loppuottelussa, jonka Athletic Bilbao lopulta voitti maalein 2–0. Joukkueessa pelasi tuolloin Vicente del Bosque, joka myöhemmin loi menestyksekkään pelaaja- ja valmentajauran Real Madridissa. Edellisen kerran Castellón pelasi pääsarjassa kaudella 1990–1991.


title: CD Castellón

text: Castellónin värit ovat musta ja valkoinen. Seuran kotistadionina toimii 12 500 -paikkainen Nou Estadi Castalia.


title: Kalle-Antti Suominen

text: Kalle-Antti Suominen (s. 1964) on suomalainen fyysikko. Hän on vuodesta 2000 lähtien toiminut Turun yliopiston fysiikan professorina. Suominen toimii tällä hetkellä Turun yliopiston vararehtorina.


title: Kalle-Antti Suominen

text: Työssään Suominen on tutkinut erityisesti atomien, molekyylien ja säteilyn vuorovaikutuksia kvanttimekaniikassa. Tutkimustyön lisäksi hän on kirjoittanut kymmeniä yleistajuisia lehtiartikkeleita ja kirja-arvosteluja.


title: Kalle-Antti Suominen

text: Suominen sai vuonna 2005 Suomalaisen Tiedeakatemian myöntämän Väisälän palkinnon. Vuonna 2007 hänet valittiin Suomen fyysikkoseuran puheenjohtajaksi.


title: Shannon Perreault

text: Shannon Perreault on kanadalainen ääninäyttelijä ja apulaiseditori. Hänen ensimmäinen näytelmäroolinsa oli lyhytelokuvassa Password.


title: Ted Cole

text: Ted Cole (s. 5. huhtikuuta 1971) on kanadalainen ääninäyttelijä, joka aloitti uransa näyttelijänä vuonna 1987. Sittemmin hän siirtyi ääninäyttelijäksi vuonna 1993 työskenneltyään enimmäkseen animen dubbaamisen parissa.


title: Ted Cole

text: Hän on esiintynyt televisiosarjoissa 1980-luvulta lähtien kuten Ihmemies MacGyver, Cold Squad, The Dead Zone ja Tähtiportti, joissa hänen roolit olivat usein cameon tapaisia. Ääninäyttelijäksi Cole päätyi 1990-luvulla tehtyään ensimmäisen ääniroolinsa vuonna 1993. Hän on tehnyt enimmäkseen dubbauksia animesarjoihin, kuten Ranma ½, Hamtaro, Dragon Ball ja Inuyasha.


title: Ted Cole

text: Cole on myös pitkänlinjan teatterinäyttelijä Kanadassa.


title: Suomen Rooman-instituutti

text: Suomen Rooman-instituutti ("Institutum Romanum Finlandiae") on Suomen valtion tiedeinstituutti, joka toimii Roomassa, Italiassa. Se järjestää opetusta ja tutkimusta erityisesti antiikintutkimuksen eri aloilla.


title: Suomen Rooman-instituutti

text: Instituutti toimii Villa Lantessa, arvokkaassa renessanssihuvilassa, joka sijaitsee Rooman Gianicolo-kukkulalla. Huvila on ollut Suomen valtion omistuksessa vuodesta 1950 lähtien. Instituutin johtajana toimii Arja Karivieri. Instituutin toimintaa ylläpitää ja tukee säätiö, Säätiö Institutum Romanum Finlandiae.


title: Suomen Rooman-instituutti

text: Instituutti aloitti toimintansa vuonna 1954. Näin se on vanhin Suomen ulkomailla toimivista instituuteista, joita on nykyään yhteensä 17 kappaletta. Instituutti oli myös ainoa ulkomailla toimiva suomalainen instituutti aina vuoteen 1984 asti, jolloin Suomen Ateenan-instituutti perustettiin.


title: Suomen Rooman-instituutti

text: Suomalaisille, kuten myös muille pohjoismaalaisille, Rooma on aina ollut tärkeä kiintopiste. Katolisen kirkon kautta pohjoinen Eurooppa päätyi aikoinaan Rooman kulttuurin piiriin, eikä uskonpuhdistuskaan katkaissut yhteyttä Roomaan. Samalla Roomaan ovat kautta aikojen halunneet tutustua niin pyhiinvaeltajat, kirkon virkamiehet, taiteilijat, kirjailijat kuin oppineetkin.


title: Suomen Rooman-instituutti

text: Vielä 1900-luvun alussakaan Suomella ei ollut mitään kiinnekohtaa Roomassa, joka olisi tukenut maasta sinne saapuneita tutkijoita ja taiteilijoita. Tutkijat olivat tuohon aikaan kiinnostuneita enimmäkseen Vatikaanin asiakirjoista. Heitä olivat historioitsijat ja teologit, joita Vatikaanissa oli käynyt jo 1400-luvulla. Antiikin tutkijoita Roomaan lähti vasta 1800-luvun lopulla. Samaan aikaan eri maat alkoivat perustaa omia arkeologisia instituuttejaan Roomaan.


title: Suomen Rooman-instituutti

text: Ensimmäinen järjestäytynyt suomalaistutkijaryhmä, niin kutsuttu "expédition finlandaise", toimi Italiassa vuosina 1904–1915. Kyseiset tutkijat etsivät Vatikaanin arkistosta Suomea koskevia asiakirjoja. Ennen oman instituutin perustamista suomalaiset hyötyivät siitä, että Ruotsin instituutti aloitti toimintansa vuonna 1926; sen toimintaan osallistui myös useita suomalaisia.


title: Suomen Rooman-instituutti

text: Alkusysäyksen Suomen Rooman-instituutille antoi klassisten kielten opettaja Einar Pontán, joka esitti ajatuksen instituutin perustamisesta Säätytalossa klassikkopäivillä 1938. Pontán myös ideoi instituutin latinankielisen nimen "Institutum Romanum Finlandiae." Ajatuksen innoittamana liikemies Amos Andersonin johdolla perustettiin Suomen Rooman-instituutin säätiö, jonka pyrkimyksenä oli saada Suomelle oma instituutti Roomaan. Andersson teki myös ensimmäisen miljoonan markan lahjoituksen säätiölle sen perustamisvuonna. Sota kuitenkin katkaisi kaikki suunnitelmat. Instituutin perustamiseen ei ollut varoja myöskään sodan jälkeen.


title: Suomen Rooman-instituutti

text: 1940-luvun lopulla saatiin tieto, että Villa Lanten omistanut kenraali Demetrio Helbig olisi halukas luovuttamaan instituutille tarvittavat tilat tästä arvokkaasta renessanssihuvilasta hyvin edullisin ehdoin. Keväällä 1950 Anderson ja säätiön sihteeri Torsten Steinby tulivat Roomaan ja Villa Lante ostettiin Suomen valtiolle Andersonin myöntämän rahallisen tuen turvin.


title: Suomen Rooman-instituutti

text: Villa Lante tuli näin Suomen valtion omistukseen, mutta säätiön käyttöön. Rakennus oli kuitenkin päässyt edeltävien vuosikymmenten aikana huonoon kuntoon, joten se vaati ennen käyttöönottoa pitkällisen kunnostuksen. Suomen Rooman-instituutti vihittiin lopulta käyttöön 29. huhtikuuta 1954. Talo oli kuitenkin majoittanut tutkijoita ja taiteilijoita jo ennen virallista käyttöönottoa. Instituutin varsinainen tieteellinen toiminta alkoi avajaisten jälkeen.


title: Suomen Rooman-instituutti

text: Vuonna 1964 Villa Lanten alakerroksiin rakennettiin Rakel Wihurin tuella taiteilija-ateljee instituutissa toimivien taiteilijoiden käyttöön.Suomen Rooman-instituutti harjoittaa tieteellistä tutkimusta, kouluttaa tutkijoita ja järjestää opetusta ennen kaikkea antiikintutkimuksen alalta. Instituutin tutkimusalat ovat antiikin ja keskiajan historia, klassillinen filologia (erityisesti epigrafiikka), klassillinen arkeologia ja taidehistoria.


title: Suomen Rooman-instituutti

text: Instituutin henkilökuntaan kuuluu johtajan lisäksi tutkijalehtori (vuosina 1973-2009 assistentti), intendentti ja amanuenssi. Varsinaisen henkilökunnan lisäksi instituutissa toimii (vuodesta 1965 lähtien) vuodeksi kerrallaan valittu Wihuri-stipendiaatti, joka on väitöskirjaa tekevä jatko-opiskelija.


title: Suomen Rooman-instituutti

text: Instituutti tukee suomalaisten tutkijoiden tieteellisiä hankkeita Roomassa ja järjestää itse sekä tieteellisiä, että yleissivistäviä kursseja suomalaisille yliopisto-opiskelijoille, opettajille ja kulttuurivaikuttajille. Instituutti asuntoloineen ja kirjastoineen auttaa suomalaisten tutkijoiden, opiskelijoiden ja taiteilijoiden työtä ja oleskelua Italiassa.


title: Suomen Rooman-instituutti

text: Instituutissa pidetään suurelle yleisölle avoimia konsertteja sekä luentoja ja kansainvälisiä konferensseja. Instituutti osallistuu myös Suomen ja Italian väliseen kulttuurivaihtoon, mutta toisin kuin Suomen kulttuuri-instituutit, jotka muodostavat instituuttien valtaosan ja joiden toiminta liittyy ensisijaisesti kulttuurivientiin, Suomen Rooman-instituutti on ennen kaikkea tieteellinen tutkimuslaitos. Vuonna 1978 perustettiin yhdistys "Villa Lanten Ystävät", jonka tarkoitus on tukea Suomen Rooman-instituutin toimintaa. Tavoitteisiinsa yhdistys pyrkii tekemällä tunnetuksi instituutissa harjoitettavaa tieteellistä tutkimusta ja kurssitoimintaa sekä edistämällä jäsentensä antiikin ja Italian kulttuurien harrastusta. Sillä on Roomassa "Amici di Villa Lante al Gianicolo" -niminen sisaryhdistys.


title: Veikko Anttonen

text: Veikko Kalevi Anttonen (s. 22. elokuuta 1948 Nousiainen) on suomalainen uskontotieteilijä. Hän on toiminut vuodesta 1998 lähtien uskontotieteen professorina Turun yliopistossa.


title: Veikko Anttonen

text: Anttonen kirjoitti ylioppilaaksi vuonna 1970. Hän valmistui humanististen tieteiden kandidaatiksi 1977, filosofian kandidaatiksi 1980 ja lisensiaatiksi 1986 Helsingin yliopistosta. Anttonen väitteli tohtoriksi vuonna 1996.


title: Veikko Anttonen

text: Anttonen on julkaissut yli 140 tieteellistä artikkelia. Julkaisut ovat käsitelleet muun muassa uskontotieteen oppihistoriaa sekä pyhää tarkoittavien sanojen kieli- ja uskontohistoriaa, erityisesti kansanomaista asioiden pyhäksi luokittamista.


title: Veikko Anttonen

text: Vuonna 2011 Anttonen valittiin Suomalaisen Tiedeakatemian jäseneksi.


title: Ksanthos ja Balios

text: Ksanthos (, "vaalea") ja Balios (, "läikikäs") olivat kreikkalaisessa mytologiassa kaksi kuolematonta hevosta, jotka olivat harpyija Podargen ja länsituuli Zefyroksen jälkeläisiä.


title: Ksanthos ja Balios

text: Poseidon antoi hevoset Fthian kuningas Peleukselle häälahjaksi, kun tämä nai meri-nymfi Thetiksen. Peleus antoi hevoset myöhemmin pojalleen Akhilleukselle, joka valjasti ne vetämään vaunujaan Troijan sodan aikana.


title: Ksanthos ja Balios

text: Hevosten kerrotaan seisseen erossa taistelusta ja itkeneen, kun ne kuulivat ohjastajansa Patrokloksen saaneen surmansa. Automedon mainitsee myöhemmin, että ainoastaan Patroklos oli pystyvä ja kelvollinen ohjastamaan näitä hevosia.